title: Kuusikarvajalka

text: Kuusikarvajalka on taigalaji, jota tavataan varsin harvinaisena Keski-Euroopassa yleistyen pikkuhiljaa itää ja pohjoista kohti. Idässä levinneisyys ulottuu Venäjän poikki aina Japaniin saakka ja pohjoisessa Ruotsin ja Suomen keskiosiin. Suomessa kuusikarvajalka elää Kokkola-Lieksa-linjan eteläpuolella. Perhoset lentävät kesäkuun lopulta elokuun alkuun.


title: Kuusikarvajalka

text: Kuusimetsien laji, jolla ei ole mainittavaa vaellustaipumusta. Se on yleensä esiintymiseltään paikoittainen mutta joinakin vuosina huomattavan runsaslukuinen. Naaraat aloittavat lennon illan hämärtyessä, mutta koiraat vasta lähellä keskiyötä. Koiraat myös lentävät valolle, naaraat erittäin harvoin ja naaraiden arvellaan oleskelevan pääasiassa korkealla latvustoissa. Koiraat etsivät naaraita naaraan tuottamien feromonien tuoksun perusteella, mutta ne tulevat myös tuhkakarvajalkanaaraiden luokse, joten feromonin tuoksu ei ole kovin lajityypillinen.


title: Kuusikarvajalka

text: Naaras munii 130–200 munaa muutaman kymmenen munan ryhminä kuusien oksille, ilmeisesti pääasiassa latvustoon. Toukat kuoriutuvat parin viikon sisällä ja viettävät ensimmäisen vuorokauden täysin paikoillaan ja syömättä. Pienet toukat voivat levittäytyä tuulen mukana muihin seudun puihin. Toukat talvehtivat keskenkasvuisina kaarnankoloissa ja voivat kantautua joulukuusien mukana sisätiloihin. Luonnossa niitä tapaa harvoin. Toukat ovat täysikasvuisia touko-kesäkuun vaihteessa ja koteloituvat löyhän kotelokopan sisään oksille.


title: Kuusikarvajalka

text: Toukka elää ensisijaisesti metsäkuusella ("Picea abies"), mutta siitä on havaintoja myös siperianlehtikuuselta ("Larix sibrica") ja jopa katajalta ("Juniperus communis").


title: Hakavillakas

text: Hakavillakas ("Arctornis l-nigrum") on lähes täysin valkoinen yöperhoslaji. Suomessa se on erittäin harvinainen harhailija.


title: Hakavillakas

text: Hakavillakas on valkoinen, hieman silkinhohtoinen ja siiviltään läpikuultava perhonen. Ainoana siipikuviona etusiivessä on musta L-kirjaimen muotoinen laikku. Takasiivet ovat puhtaanvalkoiset samoin ruumis. Tuntosarvet ovat valkoiset tai kellertävät. Raajat ovat valkoiset mustilla poikkivöillä. Siipiväli on koiraalla 37–47 mm ja naaraalla 48–56 mm.


title: Hakavillakas

text: Samannäköinen laji on valkovillakas ("Leucoma salicis"), jolla on kuitenkin mustat tuntosarvet eikä lainkaan siipikuvioita.


title: Hakavillakas

text: Hakavillakkaan levinneisyys ulottuu Pohjois-Espanjasta Etelä- ja Keski-Euroopan, Tanskan, aivan eteläisimmän Ruotsin ja Baltian kautta idässä Japaniin saakka. Suomesta hakavillakas on tavattu ainoastaan parikymmentä kertaa, ensimmäisen kerran syyskuussa 2001 Virolahdelta. Perhoset lentävät kesäkuun lopusta heinäkuun lopulle ja lämpiminä kesinä saattaa syntyä osittainen toinen sukupolvi elo-syyskuussa.


title: Hakavillakas

text: Hakavillakkaat elävät erityisesti jaloja lehtipuita kasvavissa lehtimetsissä. Se on paikallinen, ja yksilöitä tavataan vain harvoin tavallisen elinympäristön ulkopuolella. Yksilöt oleskelevat tavallisesti korkealla latvustoissa ja lepäävät päivisin lehtien alapinnoilla. Häirittynä ne lennähtävät pieniä matkoja. Lento alkaa illan hämärryttyä, ja koiraat tulevat valolle, naaraat hyvin harvoin.


title: Hakavillakas

text: Naaras munii 100–300 munaa, jotka kuoriutuvat vajaata paria viikkoa myöhemmin. Toukat piilottelevat lehtien alapinnoilla kunnes siirtyvät talvilevolle käärityn lehden sisään. Vanhemmat toukat ovat nopealiikkeisiä ja oleskelevat lehdillä piilottelematta itseään. Täysikasvuiset toukat koteloituvat seuraavana vuonna touko-kesäkuun vaihteessa yhteensidottujen lehtien väliin. Tarpeeksi kuumina kesinä koko perhosen kehitys munasta aikuiseksi voi tapahtua yhdessä kuukaudessa.


title: Hakavillakas

text: Toukka syö monien eri lehtipuiden lehtiä.


title: Caol Uno

text: Caol Uno (, s. 8. toukokuuta 1975 Yokosuka, Kanagawan prefektuuri) on japanilainen vapaaottelija. Hän voitti Shooton välisarjan mestaruuden vuonna 1999 voitettuaan Rumina Saton. Puolustettuaan Shooto mestaruuttaan Uno pääsi ottelemaan vuonna 2001 UFC:n kevyensarjan tittelistä, mutta hävisi ottelun Jens Pulverille tuomariäänin.


title: Caol Uno

text: Uno aloitteli vapaaottelemista 1996 -tapahtumassa, jossa hän kohtasi myös ensimmäistä otteluaan käyneen Hayato Sakurain. Uno hävisi ottelun käsilukolla ensimmäisessä erässä. Uransa toisen ottelun Uno kävi Vale Tudo turnauksessa Japan Extreme Challenge Vale Tudo Openissa 1997. Hän voitti Patrick Tapelsia vastaan käydyn ottelun kuristuksella ensimmäisessä erässä. Myöhemmin samana vuonna Uno osallistui Lumax Cupiin ottelemaan kevyensarjan mestaruudesta. Uno selvitti tiensä kolmannelle kierrokselle. Hän voitti aluksi Masahito Wachin ja Hiroki Kotanin tuomarin päätöksellä. Turnaus päättyi kuitenkin kolmannelle kierrokselle hävittyään Naoya Uematsulle akilleslukolla ensimmäisessä erässä. Uno jatkoi Shootossa ottelemista ja kohtasi Yuji Fujitan -tapahtumassa maaliskuussa 1998. Uno voitti ottelun tuomarin päätöksellä. Sitä vastoin seuraavat kolme ottelua Uno voitti luovutuksella. Hän voitti aluksi Ian Schaffan käsilukolla, Zvonko Jakovcevicin triangelikuristuksella ja Ricardo Botelhon lyönneillä Vale Tudo turnauksessa.


title: Caol Uno

text: issä Uno sai tilaisuuden otella Shooton välisarjan mestaruudesta Rumina Satoa vastaan. Toukokuussa 1999 käyty ottelu päättyi Unon voittoon kuristuksella kolmannessa erässä.


title: Caol Uno

text: Mestaruuden jälkeen Uno otteli Din Thomasia vastaan -tapahtumassa. Hän voitti ottelun kuristuksella kolmannessa erässä. Sittemmin Uno otteli André Pederneirasia vastaan Vale Tudossa, joka päättyi tasapeliin. Uno otteli vielä Dennis Hallmania vastaan voitokkaasti Shooto: R.E.A.D. 3 -tapahtumassa, kun taas Marcio Barbosalle hän hävisi Shooto: R.E.A.D. 9 -tapahtumassa giljotiinikuristuksella. Ottelun jälkeen Uno puolusti ensimmäistä kertaa Shooton välisarjan mestaruuttaan Shooto: R.E.A.D. Final -tapahtumassa. Hän otteli toistamiseen Rumina Satoa vastaan, jonka hän voitti tällä kertaa tyrmäyksellä ensimmäisessä erässä.


title: Caol Uno

text: Uno sai pian kutsun UFC:hen ja pääsi ottelemaan heti ensimmäisessä ottelussaan UFC:n kevyensarjan mestaruudesta. Jens Pulveria vastaan käydyssä ottelussa Uno hävisi tuomariäänin. Kesäkuussa 2001 Uno kävi toisen UFC-ottelunsa Fabiano Iha vastaan, jonka hän voitti ensimmäisessä erässä teknisellä tyrmäyksellä. Uno sai uuden mahdollisuuden otella kevyensarjan mestaruudesta mikäli hän voittaisi B.J. Pennin. Uno kuitenkin hävisi ensimmäisessä erässä 11 sekunnin jälkeen. Sittemmin Jens Pulverin jätettyä UFC:n kevyensarjan mestaruus jäi avoimeksi. UFC järjesti neljän ottelijan turnauksen, johon osallistuivat Unon lisäksi B.J. Penn, Matt Serra ja Din Thomas. Uno otteli ensimmäisenä Thomasia vastaan, jonka hän voitti tuomariäänin. Voiton myötä Uno eteni loppuotteluun Penniä vastaan. UFC 41 -tapahtumassa käyty kevyensarjan mestaruusottelu päättyi tasapeliin ja kumpikaan ei voittanut mestaruutta. Mestaruusottelun jälkeen Uno otteli vielä Hermes Françaa vastaan UFC 44 -tapahtumassa. Hän hävisi ottelun toisessa erässä tyrmäyksellä.


title: Caol Uno

text: Uno palasi Japaniin 2004 ja otteli aluksi Shooto ja K-1 tapahtumissa, kunnes osallistui 2005 HERO'Sin järjestämään kevyensarjan turnaukseen. Hän otteli avauskierroksellaan Hideo Tokoroa vastaan, jonka Uno voitti tuomarin päätöksellä. Seuraavalla kierroksella välierissä vastaan asettui Norifumi Yamamoto, jolle Uno hävisi toisessa erässä teknisellä tyrmäyksellä. Yamamoto sittemmin voitti turnauksen.


title: Caol Uno

text: Uno osallistui myös vuoden 2006 HERO'Sin kevyensarjan turnaukseen. Tällä kertaa hänen täytyi aloittaa ensimmäisestä kierroksesta lähtien. Uno voitti avauskierroksella Ole Laursenin toisessa erässä kuristuksella. Toisella kierroksella Uno kohtasi Kultar Gillin. Hän voitti ottelun myös toisessa erässä kuristuksella ja eteni jatkoon. Välierissä Uno kohtasi Ivan Menjivarin, joka oli aikasemmin otellut muun muassa UFC:ssä. Uno voitti ottelun tuomariäänin ja eteni loppuotteluun. Hän kohtasi loppuottelussa Gesias Cavalcanten, jolle Uno hävisi mestaruuden tuomariäänin.


title: Caol Uno

text: Uno päätti osallistua vielä kolmannen kerran HERO'Sin järjestämään kevyensarjan turnaukseen. Heinäkuussa 2007 Uno kohtasi avausottelussaan Katsuhiko Nagatan, jonka hän voitti tuomariäänin. Toisella kierroksella Unon turnaus päättyi kuitenkin tappioon André Amadea vastaan. Unon tulokseksi HERO'Sissa jäi seitsemään voittoon ja neljään tappioon.


title: Caol Uno

text: Unon jäätyä ilman isompaa menestystä HERO'S -promootiossa, hän otteli DREAMin kevyensarjan mestaruudesta. Dream 3 -tapahtumassa Uno kohtasi avauskierroksellaan Mitsuhiro Ishidan, jonka hän voitti kuristuksella toisessa erässä. Seuraavalla kierroksella Uno kohtasi Shooton välisarjan mestarin Shinya Aokin. Uno kärsi tappion tuomariäänin ja hänen turnaus päättyi.


title: Caol Uno

text: Uno teki paluun UFC:hen kesäkuussa 2009 UFC 99 -tapahtumassa. Hän kohtasi Spencer Fisherin, jolle Uno hävisi tuomariäänin. Hänen toinen ottelu ei myöskään sujunut tuloksellisesti hyvin, kun Fabrício Camõesia vastaan käyty ottelu päättyi tasapeliin. Unon kolmas ottelu käytiin -tapahtumassa, jossa hän kärsi tyrmäystappion.


title: Caol Uno

text: Uno palasi takaisin Japaniin ja DREAMiin. Hän otteli Dream: Fight for Japan! -tapahtumassa voitokkaasti Akiyo Nishiuraa vastaan. Toisessa ottelussaan Uno kuitenkin kärsi tyrmäystappion DREAM 17 -tapahtumassa Shooton entiselle kevyensarjan mestarille Takeshi Inouelle.


title: Yoshihiro Akiyama

text: Yoshihiro Akiyama (, tunnetaan myös nimellä Choo Sung-hoon, , s. 29. heinäkuuta 1975 Osaka) on japanilainen vapaaottelija ja entinen judoka, jolla on korealaiset sukujuuret. Hän saavutti muun muassa Judon Aasian-mestaruuskilpailuissa kultaa vuonna 2001 alle 81-kiloisissa. Akiyama aloitti vapaaottelun 2004 ja saavutti vuonna 2006 Hero'sin alemman raskaansarjan mestaruuden. UFC:ssä hän otteli ensi kerran vuonna 2009 Alan Belcheria vastaan.


title: Yoshihiro Akiyama

text: Akiyama syntyi Osakassa japanilaiskorealaiseen sukuun ja aloitti judon harrastamisen kolme vuotiaana isänsä innostamana. Hän kilpaili Japanissa opiskeltuaan Kinkin yliopistossa. Sijoittui toiseksi All Japan opiskelijoiden turnauksessa vuonna 1996. Valmistuttuaan yliopistosta Akiyama muutti Etelä-Koreaan, jossa hän ryhtyi kilpailemaan isommissa Judo-turnauksissa. Akiyama tunnettiin Koreassa nimellä Choo Sung-hoon. Hän saavutti aluksi pronssia Korean kansainvälisessä Judo-turnauksessa, alle 81 kiloisten sarjassa. Jo seuraavana vuonna Akiyama voitti kyseisen turnauksen. Vuonna 2001 Akiyama osallistui Judon Aasian mestaruuskisoihin, jossa hän saavutti kultaa alle 81 kiloisten sarjassa.


title: Yoshihiro Akiyama

text: Syyskuussa 2001 Akiyama palasi takaisin Japaniin saatuaan maan kansalaisuuden. Hän saavutti heti mestaruuksia eri cupeissa, kuten Kodokan Cupissa. Erityisesti vuonna 2002 Akiyama saavutti erinäisten turnausten voittoja, voittamalla muun muassa Jigoro Kano Cupin ja Pariisissa pidetyn kansainvälisen turnauksen. Merkittäväksi saavutukseksi nousi vuoden 2002 kultamitali Aasian kisoissa, jossa hän voitti loppuottelussa Korean Dong-Jin Ahnin. Akiyama sijoittui myöhemmin 2003 Judon MM-kisoissa viidenneksi hävittyään pronssiottelunsa Puolan Robert Krawczykille.


title: Yoshihiro Akiyama

text: Akiyama siirtyi vapaaottelun pariin lopetettuaan judouransa. Hän otteli ensimmäisen kerran K-1 Premium 2004 Dynamite!! tapahtumassa Francois Bothaa vastaan 31. joulukuuta 2004. Akiyama voitti ottelun käsilukolla ensimmäisessä erässä.


title: Yoshihiro Akiyama

text: Akiyama siirtyi ensimmäisen vapaaottelun jälkeen Hero's -organisaatioon, jossa hän kohtasi Hero's 1 tapahtumassa Jérôme Le Bannerin. Akiyama hävisi ottelun tyrmäyksellä ensimmäisessä erässä. Seuraavan kerran Akiyama otteli heinäkuussa 2005, Hero's 2 -tapahtumassa Carl Toomeyta vastaan voitokkaasti. Sittemmin Akiyama otteli K-1: World MAX 2005 ja Hero's 2005 tapahtumissa. Hän voitti molemmat ottelunsa kyseisissä tapahtumissa. Aluksi Michael Lerman teknisellä tyrmäyksellä ja Masakatsu Okudan tyrmäyksellä. Elokuussa 2006 Akiyama osallistui Hero's Grand Prix'n alemman raskaansarjan turnaukseen. Se käytiin Hero's 6 ja Hero's 7 tapahtumissa. Akiyama selvitti tiensä aina loppuotteluun saakka voittaen matkalla Taiei Kinin ja Kęstutis Smirnovasin. Loppuottelussa hän kohtasi Melvin Manhoefin, jonka Akiyama voitti ensimmäisessä erässä käsilukolla. Hän otteli turnauksen jälkeen vielä yhdessä Hero's järjestämässä tapahtumassa Denis Kangia vastaan. Akiyama voitti ottelun ensimmäisessä erässä tyrmäyksellä.


title: Yoshihiro Akiyama

text: Hero's Grand Prix mestaruuden jälkeen Akiyama otteli hetken DREAM-organisaatiossa vuonna 2008. Hän kohtasi avausottelussaan Katsuyori Shibatan, jonka Akiyama voitti ezekiel kuristuksella. Kaksi kuukautta myöhemmin Akiyama kohtasi Masanori Tonookan, jonka hän puolestaan voitti käsilukolla.


title: Yoshihiro Akiyama

text: Helmikuussa 2009 Akiyaman ilmoitettiin tehneen UFC:n kanssa sopimuksen. Akiyaman nostatti odotuksia sopimuksen myötä hävittyään urallaan sitä ennen vain kerran. Myöhemmin 11. heinäkuuta 2009 hän otteli ensimmäisen ottelunsa Alan Belcheriä vastaan "UFC 100" -tapahtumassa. Akiyaman voitti ottelun tuomariäänin. Samalla heidän välinen ottelu palkittiin Illan kamppailu bonuksella.


title: Yoshihiro Akiyama

text: Akiyaman oli sittemmin määrä otella Wanderlei Silvaa vastaan helmikuussa 2010, mutta heidän välinen ottelu ei kuitenkaan käynyt toteen, kun Silva halusi sitä vastoin otella Michael Bispingiä vastaan. Heidän oli määrä otella myös heinäkuussa 2010 "UFC 116" -tapahtumassa, mutta Silva joutui perumaan ottelunsa kylkiluu vamman vuoksi. Sitä vastoin Akiyama sai tilalle Chris Lebenin. Hän kärsi uransa toisen tappion kolmannessa erässä jäätyään Lebenin triangelikuristukseen. Heidän välinen ottelu kuitenkin palkittiin Illan kamppailu bonuksella. Tappio oli samalla Akiyaman ensimmäinen viiteen vuoteen. Lokakuussa 2010 Akiyama kohtasi Michael Bispingin "UFC 120" -tapahtumassa. Ottelu päättyi tuomareiden päätöksellä Akiyaman tappioon. Tästä huolimatta ottelu palkittiin illan ottelu maininnalla.


title: Yoshihiro Akiyama

text: Sittemmin Akiyaman oli määrä kohdata Chael Sonnen maaliskuussa 2011, joka kuitenkin peruttiin Sonnenin ollessa ottelukiellossa. Hänen korvaajakseen oli valittu Nate Marquardt, mutta Sendain maanjäristyksen vuoksi Akiyama ilmoitti peruvansa ottelun. Akiyama lopulta otteli neljännen ottelunsa UFC:ssä Vitor Belfortia vastaan elokuussa 2011 UFC 133 tapahtumassa. Hän lopulta hävisi ottelun tyrmäyksellä ensimmäisessä erässä. UFC:n puheenjohtaja Dana White ilmoitti ottelun jälkeen, ettei Akiyamaa todennäköisesti joudu lähtemään UFC:stä mikäli hän suostuu siirtymään painoluokkaa alemmaksi.


title: Yoshihiro Akiyama

text: Akiyama ottelikin ensimmäisen välisarjaottelunsa Jake Shieldsiä vastaan 26. helmikuuta 2012. UFC 144 tapahtuma pidettiin Japanissa, jossa Akiyama joutui kuitenkin tyytymään tuomareiden päätöksellä tappioon kotiyleisön edessä. Ottelun jälkeen hän piti lähes kahden ja puolen vuoden tauon. 9. heinäkuuta 2014 ilmoitettiin Akiyaman palaavan syyskuussa 2014 pidettävään "UFC Fight Night 52" -tapahtumaan, jossa hänen on määrä kohdata Kyle Noke. Noke kuitenkin joutui jättämään kamppailun väliin loukkaantumisen vuoksi ja tilalle tuli Amir Sadollah. Akiyama voitti Saitamassa käydyn kamppailun tuomariäänin ja samalla katkaisi neljän ottelun tappioputkensa.


title: Yoshihiro Akiyama

text: Akiyama kohtasi Alberto Minan 28. marraskuuta 2015 Soulissa. Hän hävisi ottelun hajaäänin.


title: Yoshihiro Akiyama

text: Akiyama on pelattavana hahmona vapaaottelupeleissä "K-1 Premium 2005 Dynamite!!" (2004), "UFC Undisputed 2010" (2010) ja "UFC Undisputed 3" (2012).


title: ISR Racing

text: ISR Racing on tšekkiläinen pikkuformulatalli, joka kilpaili World Series by Renault-sarjassa vuodet 2010-2014. Nykyään talli kilpailee Blancpain Endurance Series ja Blancpain Sprint Series -sarjoissa. Tallin perusti vuonna 1993 Igor Salaquarda. Talli on aiemmin kilpaillut mm Formula 3 Euroseries, International Formula Master, Auto GP, International Formula 3000 ja Formula BMW ADAC-sarjoissa vaihtelevalla menestyksellä. Talli on voittanut kaksi kuljettajan maailmanmestaruutta CE Super Touring Mestaruussarjassa vuosina 1998 ja 1999 Josef Vencin voimin. Vuonna 2001 talli voitti tšekin GT Championship-sarjan mestaruuden Antonin Charouzin voimin. Vuodesta 2010 lähtien talli on osallistunut Formula Renault 3.5 sarjaan sijoittuen kausina 2010 ja 2011 sarjan kolmanneksi. Talli vetäytyi sarjasta vuoden 2014 päätteeksi.


title: Lars Bender

text: Lars Bender (s. 27. huhtikuuta 1989 Rosenheim, Baijerin osavaltio, Länsi-Saksa) on saksalainen jalkapalloilija, pelipaikaltaan keskikenttäpelaaja, joka edustaa Saksan Bundesliigan Bayer Leverkusenia, ja on seuran kapteeni. Hänellä on identtinen kaksoisveli Sven Bender, joka pelaa myös Bayer Leverkusenissa.


title: Ian McLagan

text: Ian McLagan (12. toukokuuta 1945 Hounslow – 3. joulukuuta 2014 Austin, Texas, Yhdysvallat) oli englantilainen kosketinsoittaja, joka tunnettiin parhaiten rock-yhtyeistä Small Faces ja The Faces.


title: Ian McLagan

text: Hän julkaisi muistelmat "All the Rage".


title: Jean Hansen

text: Jean Werner Hansen (6. maaliskuuta 1932 Kööpenhamina – 12. huhtikuuta 1987 Kööpenhamina) oli tanskalainen ratapyöräilijä. Hän edusti seuratasolla kööpenhaminalaista DBC:tä.


title: Jean Hansen

text: Hansen pyöräili maansa joukkueessa, joka sijoittui jaetulle viidennelle tilalle 4 000 metrin takaa-ajossa Helsingin olympialaisissa 1952. Hän voitti maansa mestaruuskilpailuista yhteensä seitsemän mitalia, joista kolme oli kultaisia ja kilpaili ammattilaisena vuosina 1956–1960.


title: Apicius

text: Apicius on kokoelma, joka sisältää roomalaisia ruokareseptejä, joita yleisesti pidetään syntyneen 300-luvun jälkipuoliskolla tai 400-luvun alkupuoliskolla, ja jotka on kirjoitettu kielellä, joka muistuttaa enemmän vulgaarilatinaa kuin klassista latinaa.


title: Apicius

text: Nimi oli pitkään liitetty ruokaan kohdistuvaan liioiteltuun rakkauteen, mikä on peräisin varhaiselta nimen kantajalta Marcus Gavius Apiciukselta, joka oli roomalainen herkuttelija ja hienostuneen ylellisyyden ihailija, joka eli joskus ensimmäisellä vuosisadalla keisari Tiberiuksen hallintoaikana. Hänen on virheellisesti väitetty kirjoittaneen tämän kirjan, joka on pseudepigrafisesti pantu hänen nimiinsä.


title: Apicius

text: "Apicius" on keittiössä käytettävä kirja. Sen varhaisimmat painetut versiot julkaistiin tavallisesti yleisnimellä "De re coquinaria" ('ruoanlaitosta'), ja se pantiin muutoin tuntemattoman "Caelius Apiciuksen" nimiin, mikä päähänpisto perusteltiin sillä, että toinen käsikirjoituksista on otsikoitu tekstillä "API CAE".


title: Apicius

text: Teksti on järjestetty kymmeneen osaa, joiden sisältö jakautuu samaan tapaan kuin nykyaikaisissa keittokirjoissa:


title: Apicius

text: Sisältö ei aina vastaa otsikkoa.


title: Apicius

text: Kirjassa kuvattujen reseptien avulla voi valmistaa Välimeren seuduilla noihin aikoihin sovellettua ruokavaliota noudattavia ruokia. Antiikin aikaan, ei ollut monia niistä ruokalajeista, jotka seutuun nykyisin liitetään. Reseptit on tarkoitettu varakkaan luokan käyttöön, ja osa niistä sisälsi aika eksoottisisa aineksia, kuten flamingoa.


title: Betonijauhe

text: Betonijauhe valmistetaan kevytbetonista. Jauheen tyypillinen raekoko on 0–3 millimetriä. Yleisin betonijauheen käyttökohde on öljyjen, kemikaalien ja maalien imeyttäminen, neutraloiminen ja puhdistaminen sekä palojen ja liukastumisonnettomuuksien estäminen.


title: Chatham House

text: The Royal Institute of International Affairs, tavallisemmin Chatham House, on brittiläinen, riippumaton ja voittoa tuottamaton kansainvälisen politiikan tutkimuslaitos.


title: Chatham House

text:
Yhdistys on perustettu 1920 ja se toimipaikka on nimenomainen Chatham House Lontoon St. James's Square:lla. Yhdysvaltalainen Council on Foreign Relations on historiallisesti Chatham Housen sisarhanke.
l


title: Särkynyt enkeli

text: Särkynyt Enkeli on vuonna 1983 ilmestynyt Yön toinen single, jonka B-puolella on Jussi Hakulisen laulama versio Tapio Rautavaaran tunnetuksi tekemästä kappaleesta "Päivänsäde ja menninkäinen". Molemmat ovat mukana yhtyeen saman vuoden marraskuussa julkaistulla debyyttialbumilla "Varietee". Single nousi listoille heti ilmestyttyään lokakuussa 1983 ja oli korkeimmillaan Seura-lehden kokoamalla singlelistalla sijalla 7 ja Suosikin listalla sijalla 12.


title: Benson Henderson

text: Benson Henderson (s. 16. marraskuuta 1983) on yhdysvaltalainen vapaaottelija. Hän oli helmikuusta 2012 elokuuhun 2013 Ultimate Fighting Championshipin (UFC) kevytsarjan mestari.


title: Benson Henderson

text: Henderson aloitti vapaaotteluammattilaisena vuonna 2006 ja otteli vuodesta 2009 vuoteen 2010 World Extreme Cagefighting -organisaatiossa (WEC). Voitettuaan kaksi ensimmäistä otteluaan WEC:ssä, Anthony Njokuanin giljotiinikuristuksella ja Shane Rollerin teknisellä tyrmäyksellä, hän sai mahdollisuuden otella organisaation väliaikaisesta kevyensarjan mestaruudesta varsinaisen mestarin Jamie Varnerin ollessa loukkaantuneena. Hän voitti lokakuussa 2009 käydyn viisieräisen ottelun Donald Cerronea vastaan kaikin tuomariäänin. Tammikuussa 2010 Henderson voitti kiistattomasta mestaruudesta käydyn ottelun Jamie Varneria vastaan giljotiinikuristuksella ja huhtikuussa 2010 uusintaottelun Donald Cerronea vastaan niin ikään giljotiinikuristuksella.


title: Benson Henderson

text: Henderson hävisi WEC-mestaruuden joulukuussa 2010 Anthony Pettisille täyden ajan jälkeen kaikin tuomariäänin. Ottelu oli Ultimate Fighting Championshipiin (UFC) fuusioidun WEC:n historian viimeinen. Henderson jatkoi uraansa UFC:ssä, jossa hän voitti kaikki kolme vuonna 2011 käymäänsä ottelua, ottelut Mark Bocekia, Jim Milleriä ja Clay Guidaa vastaan, ennen kuin sai mahdollisuuden otella organisaation kevyensarjan mestaruudesta. Hän voitti Japanin Saitamassa helmikuussa 2012 käydyssä UFC 144 -tapahtumassa hallitsevan mestarin Frankie Edgarin kaikin tuomariäänin. Hän otteli Edgaria vastaan myös saman vuoden elokuussa puolustaessaan mestaruuttaan ensimmäistä kertaa. Hän voitti Denverin UFC 150 -tapahtumassa käydyn ottelun hajaäänin (46–49, 48–47, 48–47).


title: Benson Henderson

text: Joulukuussa 2012 Henderson puolusti mestaruuttaan Seattlessa käydyssä UFC on Fox 5 -tapahtumassa. Hän voitti ottelun Nate Diazia vastaan kaikin tuomariäänin (50–43, 50–45, 50–45). Huhtikuussa 2013 hän otteli San Joséssa käydyssä UFC on Fox 7 -tapahtumassa entistä Strikeforce-mestaria Gilbert Melendeziä vastaan. Ottelu päättyi Hendersonin hajaäänivoittoon (47–48, 48–47, 48–47). Elokuussa 2013 hän otteli toisen kerran urallaan Anthony Pettisiä vastaan ja hävisi UFC-mestaruutensa luovutettuaan ensimmäisen erän viimeisellä minuutilla käsilukon vuoksi. Ottelu käytiin Milwaukeen UFC 164 -tapahtumassa.


title: Benson Henderson

text: Henderson otteli ensimmäisen kerran mestaruutensa häviämisen jälkeen tammikuussa 2014. Hän voitti Chicagossa käydyssä UFC on Fox 10 -tapahtumassa Josh Thomsonin tuomariston hajaäänin (48–47, 47–48, 49–46). Saman vuoden kesäkuussa hän voitti Ruslan Habilovin Albuquerquen UFC Fight Night 42 -tapahtumassa, mutta elokuussa hän hävisi Rafael dos Anjosille Tulsan UFC Fight Night 49 -tapahtumassa. Hän voitti Habilovin takakuristuksella ottelun neljännessä erässä ja hävisi dos Anjosille teknisellä tyrmäyksellä ottelun ensimmäisessä erässä. Kyseessä oli hänen ensimmäinen tyrmäystappionsa.


title: Benson Henderson

text: Henderson otteli vuonna 2015 kolme kertaa. Hän hävisi tammikuussa Donald Cerronelle tuomariston yksimielisellä päätöksellä, minkä jälkeen hän siirtyi painoluokkaa ylemmäs. Henderson voitti helmikuussa Brandon Thatchin takakuristuksella ja marraskuussa Jorge Masvidalin tuomariston hajaäänin. Masvidal-ottelun jälkeen Hendersonin sopimus UFC:n kanssa päättyi ja hän ilmoitti 1. helmikuuta 2016 tehneensä sopimuksen Bellator MMA:n kanssa.


title: Benson Henderson

text: 1. helmikuuta 2016 Henderson ilmoitti allekirjoittaneensa sopimuksen Bellator MMA:n kanssa. Hän kohtasi ensimmäisessä kamppailussaan Andrej Koreshkovin huhtikuussa 2016 välisarjan mestaruudesta. Henderson hävisi kamppailun tuomariäänin.


title: Benson Henderson

text: Henderson syntyi Colorado Springsissä, Coloradossa korealaiselle äidille ja afroamerikkalaiselle isälle. Kun hänen vanhempansa erosivat, hänen äitinsä kasvatti hänet ja hänen veljensä yksinhuoltajana Washingtonin osavaltiossa.


title: Benson Henderson

text: Hendersonilla on musta vyö taekwondossa ja brasilialaisessa jujutsussa. Ennen vapaaottelu-uraansa hän harrasti myös muun muassa painia. Opiskellessaan Dana Collegessa, Nebraskassa, hän voitti kahdesti National Association of Intercollegiate Athleticsin (NAIA) painimestaruuden. Hän opiskeli rikosoikeutta ja sosiologiaa.


title: Omanin vaakuna

text: Omanin vaakuna on Omanin tunnus lipun ja kansallislaulun ohella.


title: Omanin vaakuna

text: Vaakunassa on kaksi ristikkäistä miekkaa, khanjar-tikari ja gambia, paikallinen tikarivyö. Ne ovat perinteisiä omanilaisia aseita. Vaakuna on otettu käyttöön 1800-luvun puolessavälissä.


title: Omanin vaakuna

text: Vaakuna on myös Omanin lipun tangonpuoleisessa ylänurkassa.


title: Charouz Racing System

text: Charouz Racing System (CHRS) (Formula Renault 3.5 sarjassa nimellä Lotus) on tšekkiläinen autourheilutalli, jonka perusti Antonín Charouz vuonna 1985. Talli on voittanut Formula 3000 International Masters sarjan mestaruuden vuonna 2006. Vuonna 2009 talli voitti Le Mans Series -sarjan mestaruuden kuljettajinaan Jan Charouz, Tomas Enge ja Stefan Mücke. Talli on kilpaillut myös Auto GP, A1 Grand Prix ja FIA GT3 European Championship sarjoissa.


title: Galneryus

text: Galneryus on japanilainen power metal -yhtye. Bändin perusti kitaristi Syu laulajan Masahiro "Yama-B" kanssa Osakassa vuonna 2001.


title: Luontosopimus

text: Luontosopimus () on ranskalaisen filosofin Michel Serresin vuonna 1990 ilmestynyt kirja.


title: Jon Lancaster

text: Jon Lancaster (s. 10. joulukuuta 1988 Leeds) on brittiläinen moottoriurheilija.


title: Jon Lancaster

text: Lancaster ajoi kartingia vuosina 1999–2006, kunnes hän siirtyi kilpailemaan Formula Ford -sarjaan. Siellä hän kilpaili Star of Silverstone -sarjaa voittaen yhden kilpailun. Hän ajoi samana vuonna Formula Renault’n talvisarjassa neljä kilpailua. Vuonna 2007 Lancaster kilpaili Eurocup Formula Renault -sarjassa voittaen viisi kilpailua ja sijoittuen sarjan toiseksi. Hän ajoi samana vuonna Ranskan Formula Renault -sarjassa sijoittuen sarjan kuudenneksi.


title: Jon Lancaster

text: Vuonna 2008 Lancaster ajoi Formula 3 -eurosarjassa ART-tallin autolla sijoittuen sarjan 12:nneksi. Hän oli samana vuonna Formula 3 Masters -kilpailun kolmas. Vuonna 2009 Lancaster kilpaili FR 3.5 -sarjassa. Hän voitti yhden kilpailun ja sijoittui sarjan 13:nneksi. Vuonna 2010 hän jatkoi sarjassa ollen jälleen kolmastoista.


title: Jon Lancaster

text: Vuonna 2011 Lancaster ajoi FIA Formula 2 -sarjassa kaksi kilpailua saavuttaen 14 pistettä ja neljä kilpailua Auto GP -sarjassa voittaen yhden kilpailun. Vuonna 2012 Lancaster kilpaili GP2-sarjassa Ocean Racing Technology -tallissa. Hänet kuitenkin korvattiin budjettiongelmien myötä heti kauden avausviikonlopun jälkeen Brendon Hartleyllä. Vuonna 2013 Lancaster teki paluun GP2-sarjaan Hilmer Motorsport -tallissa. Hän otti ensimmäisen GP2-voittonsa Silverstonen sprinttikilpailussa. Hän ajoi voittoon myös Nürburgringin sprinttikilpailussa. Hän sijoittui lopulta sarjan 11:ksi. Vuonna 2014 Lancaster jatkoi GP2:ssa MP Motorsport -tallissa. Hän ajoi vain kaksi kilpailua kunnes hänet korvattiin Tio Ellinasilla. Myöhemmin Lancaster palasi jälleen GP2-sarjaan korvaten Facu Regalian Hilmer Motorsport -tallissa. Hän saavutti kuusi pistettä.


title: Marie-Antoine Carême

text: Marie Antoine (Antonin) Carême () (8. kesäkuuta 1784 Pariisi – 12. tammikuuta 1833 Pariisi) oli ranskalainen keittiömestari ja keittokirjailija. Hänet tunnetaan "kokkien kuninkaana ja kuninkaiden kokkina" oli nimellä "haute cuisine" tunnetun kuninkaallisten ja Pariisin äkkirikkaiden suosiman vaikean keittotaidon varhainen harjoittaja ja edustaja. Carêmeta pidetään usein ensimmäisenä kansainvälistä mainetta saaneena julkkiskokkina ja hänen vaikutuksensa ranskalaiseen keittiöön oli suuri.


title: Marie-Antoine Carême

text: Marie Antoine Carême syntyi keskiluokkaiseen perheeseen Pariisissa. Suurelle yleisölle hän tuli tunnetuksi vuonna 1815 julkaistun kirjansa "Le Pâtissier royal parisien" myötä. Teos oli vasta kolmas kokonaan ranskalaisiin leivonnaisiin erikoistunut teos, sitä olivat edeltäneet "Pâtissier françois" (1653) ja "La Pâtisserie de santé" (1790). Carêmen kirjassa esiteltiin kuitenkin sen edeltäjiä enemmän ruokalajeja. Se oli myös ensimmäinen ranskalainen keittokirja, jossa käytettiin laajasti kuvitusta aiheena olleista ruokalajeista. Kirjassaan Carême painotti myös ruuan esillepanon tärkeyttä ja kritisoi edeltäjiään "ruokavuorien" tarjoilusta.


title: Marie-Antoine Carême

text: Carêmen toinen merkittävä teos "L’art de la cuisine française au XIXe siècle" julkaistiin vuonna 1847. Kirjassa hän keskittyi jälleen näyttävään esillepanoon. Tätä tärkeämpi aihe oli kuitenkin ranskalaisessa ruuassa käytettyjen kastikkeiden uusiminen. Kastikkeet olivat usein vetisiä, mutta Carême esitteli niin sanotut samettiset kastikkeet, joista tulisi sittemmin kiinteä osa ranskalaista keittiötä. Uudistusmielisyydestään huolimatta hän kannatti perinteistä ruuan tarjoilutapaa "service à la française", jossa kaikki aterian ruokalajit tuotiin yhtä aikaa pöytään eri lautasilla. tämän vastakohta oli "service à la russe", jossa ruokalajit tuotiin yksitellen pöytään kun muita pidettiin lämpiminä keittiössä. Carême piti ranskalaista tyyliä "elegantimpana ja ylellisempänä", joskin epäkäytännöllisempänä.


title: Marie-Antoine Carême

text: Carêmen vaikutus ranskalaisessa keittiössä oli voimakas etenkin vuoteen 1903 saakka, jolloin Auguste Escoffier haastoi hänen ajatuksiaan teoksellaan "Guide Culinaire".


title: Luonnon politiikka

text: Luonnon politiikka on Yrjö Hailan ja Ville Lähteen toimittama kirja, joka ilmestyi vuonna 2003 Vastapainon kustantamana.


title: Vladimir Matyushenko

text: Vladimir Vladimirovich Matyushenko (, s. 4. tammikuuta 1971 Retšytsa, Valko-Venäjän SNT) on valkovenäläinen vapaaottelija ja vuoden 2007 IFL:n kevyen raskaansarjan mestari.


title: Vladimir Matyushenko

text: Matyushenko siirtyi IFC:stä UFC:hen vuonna 2001 ja otteli toisessa jo ottelussaan Tito Ortizia vastaan kevyen raskaansarjan mestaruudesta. Matyushenko kuitenkin hävisi ottelun tuomariäänin. Möyhemmin hävittyään ottelunsa Andrei Arlovskille, Matyushenko siirtyi UFC:stä IFL:n, jossa hän saavutti kevyen raskaansarjan mestaruuden vuonna 2007. Matyushenko voitti Alex Schoenauerin tuomariäänin. Puolustettuaan IFL mestaruuttaan Matyushenko palasi takaisin UFC:hen vuonna 2009 UFC 103 tapahtuman myötä, jossa hän voitti Igor Pokrajacin.


title: Brandon Mull

text: Brandon Mull (s. 18. marraskuuta 1974) on yhdysvaltalainen fantasiakirjailija. Hänet tunnetaan lapsille ja nuorille suunnatusta Myyttihovi-sarjastaan.


title: Lisa Regnell

text: Lisa Teresia Regnell (3. helmikuuta 1887 Tukholma – 5. marraskuuta 1979 Enskede) oli ruotsalainen uimahyppääjä. Hän kilpaili vuoden 1912 kesäolympialaisissa Tukholmassa ja sai hopeaa kerroshypyissä. Myös hänen sisaruksensa Elsa ja Nils Regnell olivat olympiaurheilijoita.


title: Fabrício Werdum

text: Fabrício Werdum (s. 30. heinäkuuta 1977 Porto Alegre, Brasilia) on brasilialainen vapaaottelija ja entinen UFC:n raskaansarjan mestari. Hän on otellut myös Strikeforcessa ja Pridessa. Parhaimmillaan hän selvisi Priden avoimenluokan turnauksessa neljännesvälieriin, jossa Werdum kuitenkin hävisi Antônio Rodrigo Nogueiralle tuomariäänin. Werdum on voittanut muun muassa Alistair Overeemin ja Fjodor Jemeljanenkon. Vapaaottelun lisäksi Werdum on voittanut kaksi kultamitalia lukkopainin maailmanmestaruuskisoissa vuosina 2007 ja 2009, sekä IBJJF:n brasilialaisen jujutsun maailmanmestaruuden vuonna 2004.


title: Fabrício Werdum

text: Fabrício Werdum syntyi Porto Alegressa, jossa hän eli koko lapsuutensa ja nuoruutensa. Werdum aloitti Brasilialaisen jujutsun harjoittelun ollessaan suunnilleen 13- tai 14-vuotias, kun hänen silloisen tyttöystävänsä ex- poikaystävä kuristi hänet tajuttomaksi triangelikuristuksella. Myöhemmin hän alkoi myös harjoitella judoa, lukkopainiia, thainyrkkeilyä sekä vapaaottelua. Hän alkoi kilpailla brasilialaisessa jujutsussa ja lukkopainissa vain muutaman kuukauden harjoittelun jälkeen.


title: Fabrício Werdum

text: Myöhemmin hän muutti äitinsä luo Madridiin. Saavuttuaan Madridiin hänellä oli jo purppura vyö brasilialaisessa jujutsussa ja 22-vuotiaana hän alkoi opettaa lajia Madridissa. Vaikka hän harjoittelikin vain valko- ja sinivöisten kanssa, hän voitti samana vuonna brasilialaisen jujutsun raskaansarjan maailmanmestaruuden. Kolme vuotta myöhemmin mestari Sylvio Behring myönsi hänelle ensimmäisen mustan vyön.


title: Fabrício Werdum

text: Werdum otteli ensimmäisen ammattilaisottelunsa 16. kesäkuuta 2002 Englannissa. Hän voitti Tengiz Tedoradzen ensimmäisessä erässä triangelikuristuksella. Werdum otteli tämän jälkeen vielä yhden ottelun Englannissa James Zikicia vastaan, joka päättyi tasapeliin. Hän matkasi yhden ottelun ajaksi Marokkoon, jossa Werdum voitti Kristof Midoux'n triangelikuristuksella.


title: Fabrício Werdum

text: Werdum otteli ensimmäisen kerran Brasiliassa 2003, kun uusi vapaaotteluorganisaatio Jungle Fight piti ensimmäisen tapahtumansa Manaussa syyskuussa 2003. Hän voitti ottelunsa Gabriel Gonzagaa vastaan teknisellä tyrmäyksellä lyönnein kolmannessa erässä. Myöhemmin toukokuussa 2004 Werdum oli mukana Jungle Fightin toisessa tapahtumassa, jossa hän kohtasi uransa viimeistä otteluaan käyneen Ebenezer Fontes Bragan. Werdum voitti ottelun tyrmäyksellä toisen erän alussa.


title: Fabrício Werdum

text: Kahden ottelun jälkeen Brasiliassa Werdum siirtyi Japaniin, Priden organisaatioon. Hän otteli ensimmäiseksi tuolloin uraansa lopettelevaa Tom Eriksonia vastaan, jonka Werdum voitti takakuristuksella ensimmäisessä erässä. Toisen vastustajansa hän kohtasi elokuussa 2005. Venäläinen Roman Zentsov oli M-1 Globalin entinen raskaansarjan mestari, mutta oli kärsinyt juuri kolmen ottelun tappioputken. Werdum voitti hänet ensimmäisessä erässä kuuden minuutin jälkeen triangelikuristuksella. Lokakuussa 2005 Werdum koki ensimmäisen tappionsa vapaaottelussa hävittyään hajaäänin Sergei Kharitonoville. Kharitonov oli edellisvuonna selvinnyt Priden raskaansarjan turnauksessa välieriin. Werdum kohtasi seuraavaksi entinen brasilialaisen jujutsun maailmanmestarin John-Olav Einemon, joka oli vapaaottelussa voittamaton ennen ottelua tilastolla 5–0. Helmikuussa 2006 käyty kamppailu päättyi Werdumin voittoon tuomariäänin.


title: Fabrício Werdum

text: Werdum osallistui seuraavaksi Priden avoimenpainoluokan turnaukseen. Hän kohtasi toukokuussa 2006 avauskierroksella Alistair Overeemin, jonka hän voitti kimuralla toisessa erässä. Toisella kierroksella Werdum kohtasi Priden entisen tilapäisen raskaansarjan mestarin Antônio Rodrigo Nogueiran, jolle hän hävisi tuomariäänin.


title: Fabrício Werdum

text: Priden jälkeen Werdum siirtyi ottelemaan UFC:hen ja kohtasi 21. huhtikuuta 2007 entisen raskaansarjan mestarin Andrei Arlovskin, joka oli juuri edellisvuonna menettänyt mestaruutensa. Werdum hävisi kamppailun tuomariäänin.


title: Fabrício Werdum

text: Tappion jälkeen Werdum voitti seuraavat kaksi ottelua teknisellä tyrmäyksellä 2008. Ensin Gabriel Gonzagan ja sen jälkeen entisen WEC:n raskaansarjan mestarin Brandon Veran. Werdumin vuosi 2008 päättyi tyrmäystappioon Junior dos Santosia vastaan, joka otteli ensimmäisen ottelunsa UFC:ssä. Tappion jälkeen UFC purki Werdumin sopimuksen, jota Werdum itse ei tiennyt ja oletti sen aluksi olleen huhu.


title: Fabrício Werdum

text: Werdum allekirjoitti vapaana-agenttina sopimuksen Strikeforcen kanssa ja ilmoitti samantien olleensa halukas ottelemaan tuolloin Strikeforcen raskaansarjan mestaria Alistair Overeemia vastaan, jonka hän oli voittanut Pridessa. Werdum voitti ensimmäisen ottelunsa Strikeforcessa Mike Kylea vastaan elokuussa 2009 giljotiinikuristuksella ensimmäisen minuutin jälkeen. Seuraavaksi Werdum kohtasi marraskuussa 2009 entisen Cage Warriorsin ja EliteXC:n raskaansarjan mestarin Antônio Silvan, jonka hän voitti tuomariäänin.


title: Fabrício Werdum

text: Kolmannessa ottelussaan Werdum nousi maineeseen, kun hän kohtasi entisen Priden raskaansarjan mestarin Fjodor Jemeljanenkon. Kesäkuussa 2010 käydyssä ottelussa Werdum voitti ottelun triangelikäsilukolla ensimmäisen erän alussa, joka katkaisi Jemeljanenkon 28 ottelun tappiottoman putken. Useat uutissivustot, kuten MMAFighting äänestivät voiton vuoden 2010 luovutukseksi. Seuraavaksi Werdum otteli kahdeksan ottelijan turnauksessa Strikeforce raskaansarjan mestaruudesta. Hänen turnaus jäi kuitenkin lyhyeksi hävittyään ensimmäisellä kierroksella Alistair Overeemille tuomariäänin (27–30, 27–30, 28–29).


title: Fabrício Werdum

text: Werdum teki paluun UFC:hen 4. helmikuuta 2012, kun hän kohtasi Roy Nelsonin. Werdum voitti ottelun tuomariäänin (30–27, 30–27, 30–27).


title: Parrett

text: Parrett on 60 kilometriä pitkä joki Lounais-Englannissa Yhdistyneessä kuningaskunnassa. Se saa alkunsa Chedingtonin liepeillä Dorsetin kreivikunnassa ja virtaa Dorsetin ja Somersetin halki luoteeseen. Joki laskee Bristolin kanaaliin Bridgwaterin lähistöllä. Joen 1 700 neliökilometrin suuruisella valuma-alueella asuu noin 300 000 ihmistä. Somersetissa Parrett tulvii usein ympäröiville tasangoille.


title: Parrett

text: Parrettin merkittävimpiä sivujokia ovat Tone, Isle, Yeo ja Cary. Joen varrella kulkee noin 80 kilometrin pituinen vaellusreitti River Parrett Trail.


title: Greta Johansson

text: Anna Teresa Margareta "Greta" Johansson (myöh. Brandsten; 9. tammikuuta 1895 Tukholma, Ruotsi – 28. tammikuuta 1978 San Mateo, Kalifornia, Yhdysvallat) oli ruotsalainen uimahyppääjä ja uimari. Hän voitti kultamitalin kymmenen metrin kerroshypyissä vuoden 1912 kesäolympialaisissa. Samoissa kisoissa hän kilpaili sadan metrin vapaauinnissa ja 4 × 100 metrin vapaauintiviestissä. Jälkimmäisessä hän pääsi neljännelle sijalle.


title: Greta Johansson

text: Vuonna 1914 Johansson muutti Yhdysvaltoihin ja avioitui uimahyppääjä Ernst Brandstenin kanssa. He työskentelivät siellä uimahyppyvalmentajina.


title: Selma Andersson

text: Selma Augusta Maria Andersson (21. lokakuuta 1894 Tukholma – 6. huhtikuuta 1993 Nyköping) oli ruotsalainen uimahyppääjä. Hän kilpaili vuoden 1912 kesäolympialaisissa Tukholmassa sijoittuen kerroshypyissä seitsemänneksi.


title: Selma Andersson

text: Andersson kilpaili kerroshypyissä jälleen kesäolympialaisissa 1920 Antwerpenissä.


title: Selma Andersson

text: Myös Anderssonin sisarukset Adolf, Erik ja Robert Andersson olivat olympiaurheilijoita.


title: Ella Eklund

text: Elin Dorotea "Ella" Eklund (6. helmikuuta 1894 Tukholma – 17. elokuuta 1953 Tukholma) oli ruotsalainen uimahyppääjä. Hän kilpaili vuoden 1912 kesäolympialaisissa ja sijoittui viidenneksi kerroshypyissä.


title: Blast

text: Blast on Manu Larcenetin sarjakuva. WSOY julkaisee sarjaa suomeksi. Suomentaja on Heikki Kaukoranta.


title: Gustaf Blomgren

text: Gustaf Adolf Viktor Blomgren (24. joulukuuta 1887 Göteborg – 25. heinäkuuta 1956 Göteborg) oli ruotsalainen uimahyppääjä. Hän kilpaili vuoden 1912 kesäolympialaisissa Tukholmassa ja sai kerroshypyissä pronssimitalin.


title: Gustaf Blomgren

text: Vuoden 1920 kesäolympialaisissa Antwerpenissä Blomgren osallistui sekä kerroshyppyihin että ponnahduslautakilpailuun ja pääsi molemmissa neljännelle sijalle.


title: Gustaf Blomgren

text: Blomgren voitti kerroshypyissä Pohjoismaiden-mestaruuden sekä vuonna 1919 Kööpenhaminassa että 1921 Kristianiassa.


title: Yritystuki

text: Yritystuki on yritykselle julkisista varoista maksettavaa tukea. Tuen perusteet vaihtelevat tuen myöntäjän ja käyttötarkoituksen mukaan. Suurin osa yritystuista menee suuryrityksille.


title: Yritystuki

text: Yritystuilla voi olla haittoja. Yritystuet voidaan jakaa suoriin rahamääräisiin tukiin ja verotukiin.


title: Yritystuki

text: Yrityksille jaettavan tuen kokonaismäärä riippuu laskutavasta. Työ- ja elinkeinoministeriö arvioi tukien määräksi noin 4 miljardia euroa vuonna 2017 – mutta tähän summaan ei lasketa mukaan maa-, metsä- ja kalatalouteen maksettavia noin miljardin euron tukia, joiden jakamisesta vastaa maa- ja metsätalousministeriö. Kokonaissummaan voitaisiin lukea myös mm. kolmen miljardin euron arvonlisäverohuojennukset. Siten laajasti katsoen erilaisten tukien kokonaissumma voi yltää jopa 8 miljardiin euroon.


title: Yritystuki

text: Suoria tukia annetaan selvästi vähemmän kuin verotukia: Työ- ja elinkeinoministeriön 4 miljardista on suoria yritystukia noin 1,3 miljardia euroa ja verotukia noin 2,7 miljardia euroa vuonna 2017.


title: Yritystuki

text: Vuonna 2009 suoria tukia annettiin 522 miljoonaa euroa, mutta vuonna 2013 summa oli kasvanut 964 miljoonaan. Sen jälkeen suorien tukien määrä on pysynyt suunnilleen samana: vuonna 2017 suoria tukia maksettiin 958,9 miljoonaa euroa.


title: Yritystuki

text: Valtiontalouden tarkastusviraston mukaan yritystukien kokonaismäärä on noussut viime vuosina, mutta tukea saaneiden yritysten määrä on laskenut. Esimerkiksi vuonna 2015 yritystukia maksettiin 3,265 miljardia euroa. Vuotta myöhemmin 2016 tukia maksettiin lähes miljardi euroa enemmän, 4,1 miljardia euroa. Viraston mukaan kuudessa tapauksessa oli säädösten vastaisia menettelyjä.


title: Yritystuki

text: Elinkeino-, liikenne- ja ympäristökeskus (lyh. "ely-keskus", "ely") myöntää yritystukia seuraaviin käyttötarkoituksiin:Finnvera on Suomen valtion omistama erityisrahoitusyhtiö, joka täydentää rahoitusmarkkinoita ja vahvistaa suomalaisten yritysten toimintaedellytyksiä aloitus-, kasvu- ja kansainvälistymisvaiheessa sekä viennissä. Finnveran rahoitusmuotoja ovat lainat, takaukset, pääomasijoitukset (Aloitusrahasto Vera Oy) ja vientitakuut.


title: Yritystuki

text: Finnveran rahoitusinstrumentit jakautuvat lukuisiin yritysten eri tarpeita vastaaviin tuotteisiin.


title: Yritystuki

text: Aloitusrahasto Vera Oy on aikaisen vaiheen pääomasijoitusrahasto. Rahaston tavoitteena on sijoitustoiminnallaan mahdollistaa, käynnistää ja nopeuttaa sijoituskohteen kasvua, sekä kehittää sijoituskohteita kiinnostaviksi jatkorahoituksessa muille rahoittajille ja teolliselle partnerille. Aloitusrahasto edistää yksityisen pääoman saatavuutta aikaisen vaiheen sijoitustoimintaan. Rahasto tekee sijoituksia aikaisen vaiheen teknologiayrityksiin sekä teknologiaintensiivisiin tai innovatiivisiin palveluyrityksiin, joilla on vahva tahto kansainvälistyä.


title: Yritystuki

text: Aloitusrahasto Vera tekee kohdeyrityksiin oman pääoman ehtoisia vähemmistösijoituksia, pääsääntöisesti rahaston omistusosuus kohdeyrityksessä on 15 - 40 %. Osakepääomasijoituksen lisäksi rahasto voi käyttää rahoitusinstrumentteina optio- tai pääomalainaa. Rahaston käytännön toiminnasta vastaa Finnveran tytäryhtiö Veraventure Oy. Aloitusrahasto Vera Oy on Finnvera Oyj:n tytäryhtiö.


title: Yritystuki

text: Euroopan unionin alue- ja rakennepolitiikalla (koheesiopolitiikalla) lisätään jäsenvaltioiden taloudellista ja sosiaalista yhteenkuuluvuutta sekä vähennetään alueiden välisiä kehityseroja. EU:n laajentumisen myötä alueiden väliset sosiaaliset ja taloudelliset erot unionin sisällä ovat aiempaa suurempia ja asettavat uudenlaisia haasteita koheesiopolitiikalle. Unionin sisällä tarvitaan tehokkaita välineitä taloudellisen, sosiaalisen ja alueellisen eriarvoisuuden kaventamiseen. EU:n rakennerahastojen tukemien ohjelmien tulee samalla aiempaa voimakkaammin tukea unionin kilpailukyvyn vahvistamista.


title: Yritystuki

text: EU:n tuki jäsenmaille kanavoidaan jäsenmaissa valmisteltujen ja komission hyväksymien tavoiteohjelmien kautta. Ohjelmat hyväksytään määräajaksi. Vuonna 2007 käynnistyi kolmas ohjelmakausi, joka päättyy vuonna 2013.


title: Yritystuki

text: EU:n rakennerahasto-ohjelmakauden 2007-2013 tavoitteina on tehdä jäsenvaltioista, alueista ja kaupungeista entistä houkuttelevampia, edistää innovointia, yrittäjyyttä, työllisyyttä ja tietoon perustuvaa taloutta, kehittää aluetaloutta sekä luoda uusia ja parempia työpaikkoja.


title: Yritystuki

text: Business Finlandin eli entisen Tekesin tukien tarkoitus on uudistaa elinkeinorakennetta ja tukea uusia innovaatiota.


title: Yritystuki

text: Perinteisiä tukien saajia Suomessa ovat olleet mm. Nokia ja sen verkkoyhtiö Nokia Solutions and Networks. Vuosittain tukea saavat esimerkiksi Tuuliwatti ja Viking Line.


title: Yritystuki

text: UPM saa suoria tukia noin 10 miljoonaa euroa vuodessa ja lisäksi useita kymmeniä miljoonia euroja energiaverotukina ja veronpalautuksina – mutta tämä on vain osa UPM:n saamista tuista, joiden kokonaismäärää ei kerrota. Vuonna 2018 suomalaiset metsäyhtiöt ovat taloudellisesti paremmassa kunnossa kuin ne ovat koskaan olleet ja esimerkiksi UPM on velaton yhtiö ja aikoo laajentaa toimintojaan Uruguayhin.


title: Yritystuki

text: Vuonna 2013 tuensaajien top 20 -lista koostui laivanvarustamoiden ohella pitkälti erilaisista tuulivoimayhtiöistä, mikä oli kohtalaisen uusi ilmiö. Eniten kasvoivat varustamo- ja telakkatuet, palkkatuet sekä uusiutuvan energian tuet.


title: Yritystuki

text: Vuonna 2017 suurimmat suorien tukien summat saivat Tuuliwatti Oy, Teknologian tutkimuskeskus VTT Oy, Aalto-korkeakoulusäätiö sr, Viking Line Abp, Oulun Yliopisto, TTY-säätiö sr, Tallink Silja Oy, EPV Tuulivoima Oy, Helsingin Yliopisto ja Finnlines Oyj.


title: Yritystuki

text: Korkeakoulutus saa yritystukia, koska tutkimus- ja kehitystukea maksetaan esimerkiksi yliopistojen ja yritysten yhteishankkeisiin.


title: Yritystuki

text: Raskas teollisuus saa vuosittain reilun 200 miljoonan euron suuruisen "energiaveronpalautuksen".


title: Yritystuki

text: Yrityksille jaetaan ilmaiseksi ylimääräisiä päästöoikeuksia. Ilmaisia päästöoikeuksia saavat esimerkiksi rauta- ja terästeollisuus, metsäteollisuus sekä öljynjalostus. Ilmaisilla päästöoikeuksilla jotkut yritykset vapautuvat päästöjen vähentämisen velvoitteistaan kokonaan. Jotkut saavat päästöoikeuksia jopa yli oman tarpeensa, jolloin ne voivat myydä ylimääräiset oikeutensa pois. Päästökaupan alkuaikoina jopa 99% kaikista päästöoikeuksista annettiin ilmaiseksi. Päästöoikeuksien ylimäärä markkinoilla on romahduttanut niiden hinnan, jolloin päästökauppajärjestelmä ei enää ohjaa investointeja puhtaampiin vaihtoehtoihin, mikä olisi järjestelmän tarkoitus. Samalla valtio menettää päästöoikeuksista saatavia tuloja. Päästöoikeuksien ilmaisjaon rahallinen arvo Suomessa on noin 100 miljoonaa euroa vuosittain.


title: Yritystuki

text: Myös verohelpotukset katsotaan yritystuikisi. Verotukia ovat muun muassa alennetut sähköverokannat ja verovähennykset. Esimerkiksi työkoneiden polttoaineena käytettävän kevyen polttoöljyn dieseliä alempi verokanta on 451 miljoonan euron arvoinen verotuki. Raskas teollisuus saa vuosittain reilun 200 miljoonan euron suuruisen "energiaveronpalautuksen".


title: Yritystuki

text: Innovaatiotukia voidaan antaa suorana avustuksena tai esimerkiksi markkinahintoja edullisemman lainan muodossa.


title: Yritystuki

text: Erilaisia tukia ovat mm. energiantuotantotuki, tutkimus- ja kehitystuet, kauppa-alustuki, palkkatuki, yrityksen kehittämisavustus, maaseudun pienyritystuki, päästökaupan kompensaatiotuki, energiainvestointituki, yritysten toimintaympäristön kehittämisavustus, alueellinen kuljetustuki, kansainvälistymisavustus ja työllisyysperusteinen investointituki.


title: Yritystuki

text: Tuulivoimalla ja puu- tai biopolttoaineella tuotettua sähköä tuetaan takuuhinnalla. Sähkön tuotanto vesi- ja tuulivoimalla sai suoraa tukea 156,6 miljoonaa euroa vuonna 2017.


title: Yritystuki

text: "Päästökaupan epäsuorien kustannusten kompensaatiotuki" hyvittää mahdollista sähkön hinnan nousua – mutta vaikka sähkön hinta ei ole noussut, tukea maksetaan silti. Vuonna 2017 kompensaatiotukea maksettiin 38 miljoonaa euroa. Tuesta määrää "Laki päästökaupasta johtuvien epäsuorien kustannusten kompensoimisesta" (138/2017).


title: Yritystuki

text: Lyhytnäköisessä tarkastelussa yritystukien sanotaan auttavan Suomea globaalissa kilpailussa muita maita vastaan – mutta Suomen yritystuet eivät edistä yritysten uudistumista, vaan ainoastaan vanhan säilyttämistä, mikä ei edistä kilpailukykyä pitkällä tähtäimellä. Suomen suuri yritystukien määrä ei myöskään ole tehnyt maasta vastaavassa määrin kilpailukykyisempää.


title: Yritystuki

text: Päästöoikeuksien ilmaisjakoa perustellaan sillä, että koska muualla maailmassa ei ole vastaavaa päästöjen vähentämiseen tähtäävää päästökauppajärjestelmää, päästöoikeuksien ostaminen aiheuttaisi eurooppalaisille yrityksille suuria kustannuksia, joita Euroopan ulkopuolella ei ole, ja niiden vuoksi teollisuus muuttaisi pian muihin maihin. Toistaiseksi teollisuus ei ole siirtynyt ulkomaille edes silloin, kun se olisi ollut helppoa.


title: Yritystuki

text: Yritystukia perustellaan myös huoltovarmuudella, vaikka tuettujen yritysten toiminnalla olisi huoltovarmuuden kanssa vain vähän tekemistä. Esimerkiksi kauppa-alustuella korvataan varustamoille paitsi lastialusten, myös viihderisteilyalusten palkkakuluja huoltovarmuuden nimissä.


title: Yritystuki

text: Poliitikot tukevat mielellään aloja, joiden uskovat olevan tulevaisuudessa merkittäviä. Kuitenkin menestyksekkäiksi saattavat lopulta paljastua aivan muut alat.


title: Yritystuki

text: Yritystukien avulla pyritään usein pelastamaan työpaikkoja, mutta usein tuet vain viivyttävät työpaikkojen väistämätöntä häviämistä.


title: Yritystuki

text: Yritystuista hyödyllisimpiä ovat erilaiset innovaatiotuet esimerkiksi yritysten tuotekehitykseen ja kansainvälistymiseen, ja niitä myönnetään 350 miljoonan euron edestä vuonna 2017.


title: Yritystuki

text: Työ- ja elinkeinoministeriön osastopäällikön mukaan tuotekehitys- ja innovaatiorahoituksen nimissä annettavien tukien tarkoitus on avustaa sellaista, mihin rahoitusta ei muuten voisi saada, koska on olemassa "markkinapuute".


title: Yritystuki

text: Yritystukien perusongelmana pidetään kilpailutilanteen vääristymistä.


title: Yritystuki

text: Valtion taloudellisen tutkimuskeskuksen mukaan valtio menettää paljon energiaa käyttäville suuryrityksille suunnatuissa yritystuissa vuosittain 200 miljoonaa euroa saamatta rahoilleen vastinetta. Kyseisen tuen maksamiselle ei ole VATT:in mukaan perusteita, koska kyseiset yritykset pystyvät ostamaan energiansa ulkomaisia kilpailijoitaan halvemmilla hinnoilla. Paljon energiaa käyttävien yritysten saamat tuet ovat lisäksi ristiriidassa Suomen ilmastotavoitteiden kanssa, sillä tuki vesittää yritysten kannustimet etsiä vähäpäästöisiä ratkaisuja ja parantaa energiatehokkuutta.


title: Yritystuki

text: Nokian entisen pääjohtajan Jorma Ollilan mielestä pysyvät yritystuet, kuten myös tukien vaatiminen, sopivat huonosti markkinatalouteen. Yritysvalmentaja Jari Sarasvuo ei ymmärrä miksi voittoa tavoittelevaa toimintaa pönkitetään valtion varoilla.


title: Yritystuki

text: Suomen yrittäjien yrittäjä-jäsenilleen teettämän kyselytutkimuksen noin tuhannesta vastaajasta 48 % vähentäisi yritystukia nykyisestä, 15 % ei osannut sanoa kantaansa ja 37 % ei vähentäisi yritystukia nykyisestä.


title: Yritystuki

text: Vaikka yritystukia kritisoidaan laajalti, niiden määrä ei vähene, vaan jopa kasvaa vuosittain.


title: Yritystuki

text: Poliittisissa työryhmissä suurten teollisuusyritysten harjoittama lobbaus ja perusteeton uhkailu voittavat tutkimustiedon.


title: Yritystuki

text: Sellaisella tuella, joka on kansantalouden näkökulmasta määrältään pieni, voi suuri merkitys paikallisella tasolla. Paikalliset kansanedustajat varovat omalla alueellaan vaikuttavien tukien leikkaamista.


title: Yritystuki

text: Yritystuista sovitaan pitkiksi ajoiksi kerrallaan, ja kerran myönnettyjen tukien katkaiseminen ei onnistu ennen sopimuskauden päättymistä, mikä saattaa kestää vuosikymmeniä.


title: Yritystuki

text: Yritystukien poistamisella sanotaan olevan monia arvaamattomia vaikutuksia – tosin tällaiset nimeämättömät seuraukset eivät ole estäneet tekemästä leikkauksia muilla tärkeillä aloilla.


title: Yritystuki

text: Vuonna 2014 kansalliset yritystuet olivat pienenemässä, mutta loppujen lopuksi uusiutuvan energian tuet kasvattivat summia niin, että tukien kokonaismäärä jatkoi kasvuaan.


title: Yritystuki

text: Sipilän hallituksen aikana hallitusohjelmaan kirjattiin, että "teollisuuden kustannuksia ei vaalikauden aikana lisätä". Niinpä Petteri Orpon mukaan yritystukien leikkaamisesta olisi tehtävä vastaavia muita myönnytyksiä teollisuudelle, sillä muu olisi hänen mukaansa vahingoksi työllisyydelle.


title: Yritystuki

text: Vuoden 2017 keväällä Sipilän hallitus tuli siihen tulokseen, että leikkuukelpoisia tukia oli niin vähän, ettei työhön kannattanut edes ryhtyä. Hallitus onnistui kuitenkin leikkaamaan tutkimus-, kehitys- ja innovaatiorahoituksesta, joka on yrityistuista kaikkein hyödyllisimpiä. Myöhemmin hallitus perääntyi tästä suunnitelmastaan ja sen jälkeen tukia pyrittiin jälleen "uudelleenkohdentamaan" tutkimus-, kehitys- ja innovaatiorahoituksen kasvattamiseksi.


title: Yritystuki

text: Keväällä 2017 valmistui Työ- ja elinkeinoministeriön virkamiesselvitys Suomen yristystukien tasosta ja kehitystarpeista. Raportissa käsiteltiin suoria yritystukia (noin 1.1 miljardia euroa) ja verotukia (noin 2,9 miljardia euroa). Raportissa pääosan tuista todettiin olevan talouden pitkän aikavälin kehityksen kannalta hyödyttömiä tai haitallisia. Kaikista tuista talouden rakenteita uudistavia todettiin olevan vain noin 11 % (400 miljoona euroa).


title: Yritystuki

text: Syksyllä 2017 Keskustan, Kokoomuksen ja Sinisen tulevaisuuden muodostama hallitus päätti asettaa työryhmän, jonka oli määrä laatia pitkän aikavälin suunnitelma ja esitykset yritystukien uudistamiseksi. Työryhmään kutsuttiin kaikkien eduskuntaryhmien edustus.


title: Yritystuki

text: Työ- ja elinkeinoministeriön entisen kansliapäällikön Erkki Virtasen mukaan tämä tarkoittaa, että "asia haudattiin kuuden metrin syvyyteen". Samoin oppositiopoliitikko Touko Aalto (vihr.) nimitti joukkoa ”hautausmaatyöryhmäksi”. Kokoomuksen kansanedustaja Elina Lepomäen mukaan työryhmän nimittäminen oli "vastuun pakoilua", sillä jos yritystukien karsiminen on vaikeaa kolmen hallituspuolueen kesken, yhteisymmärryksen saavuttaminen on vielä vaikeampaa kaikkien puolueiden kesken.


title: Yritystuki

text: Yritystukia pohtivassa työryhmässä olivat jäseninä mm. Elinkeinoelämän keskusliitto EK:n, Maa- ja metsätaloustuottajain Keskusliitto MTK:n, Metsäteollisuus ry:n, Suomen Yrittäjien ja Suomen Ammattiliittojen Keskusjärjestön SAK:n edustajat. Ryhmän puheenjohtaja Mauri Pekkarinen moitti lehtihaastattelussa VATT:n käyttämää yritystukien laskutapaa väittäen, että tukia maksetaan todellisuudessa enintään 2–3 miljardia, ja ihmetteli, miksi selvitystyöhön oli koskaan edes ryhdytty.


title: Yritystuki

text: Etukäteen saatujen tietojen mukaan työryhmä tulisi keskittymään mm. ruumisautojen autoverovapauden poistamiseen ja aikoi esittää tukiin kokonaisuudessaan vain 170 miljoonan euron muutoksia, mikä tarkoittaisi 4,25 % osuutta tarkasteltavina olleiden tukien kokonaismäärästä. Kun työryhmästä seuraavan kerran kuultiin, sen ehdottamat muutokset olivat supistuneet entisestäänkin niin, että ne toisivat loppujen lopuksi vain 60 miljoonan euron säästöt, mikä tarkoittaisi 1,5 % osuutta yritystukien kokonaismäärästä.


title: Yritystuki

text: Työryhmän uudistus kaatui lopulta kokonaan.


title: Yritystuki

text: Vuonna 2017 yritystukien määrä kasvoi jälleen. Summaa kasvatti mm. kokonaan uusi yritystukimuoto: päästökaupan epäsuorien kustannusten kompensaatiotuki.


title: Štefan Matlák

text: Štefan Matlák (6. helmikuuta 1934 Bratislava – 12. huhtikuuta 2003 Bratislava) oli Tšekkoslovakiaa edustanut jalkapalloilija. Hän kilpaili vuoden 1964 kesäolympialaisissa Tokiossa ja kuului siellä maansa hopeaa saaneeseen joukkueeseen.


title: Raymond Whittindale

text: Raymond Whittindale (1883 Kenilworth, Warwickshire – 9. huhtikuuta 1915 Cheltenham, Gloucestershire) oli brittiläinen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen "Moseley Wanderers" -joukkueeseen. Hän oli Claude Whittindalen veli.


title: Claude Whittindale

text: Claude Whittindale (1881 Kenilworth, Warwickshire, Britannia – 10. helmikuuta 1907 Parkstone, Dorset, Britannia) oli brittiläinen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen Moseley Wanderers -joukkueeseen. Hän oli Raymond Whittindalen veli.


title: Alexia Bryn

text: Alexia Marie Bryn-Schøien (24. maaliskuuta 1889 Oslo – 19. heinäkuuta 1983 Oslo) oli norjalainen taitoluistelija. Hän sai pariluistelussa hopeaa vuoden 1920 kesäolympialaisissa Antwerpenissä. Lisäksi hän sai taitoluistelun maailmanmestaruuskilpailuissa hopeaa (1923) ja pronssia (1912).


title: Alexia Bryn

text: Alexia Bryn oli Yngvar Brynin vaimo.


title: Mari Leppänen

text: Mari Leppänen (o.s. Pentikäinen, s. 1978) on suomalainen filosofian ja teologian maisteri, luterilaisen kirkon pappi, Turun piispan eritysavustaja ja lestadiolaisen herätysliikkeen tutkija ja tietokirjailija. Hän on toiminut Liedon seurakuntapastorina vuoden 2012 alusta lähtien. Tätä ennen hän työskenteli Liedon seurakunnan tiedottajana. Leppänen työskenteli Kirkkohallituksessa ja hänen vastuullaan oli seurakuntavaalien 2014 viestintä. Nyt hän toimii piispa Kaarlo Kallialan erityisavustajana Turun arkkihiippakunnan tuomiokapitulissa. Leppänen tuli julkisuudessa tunnetuksi ensimmäisenä vanhoillislestadiolaisena naispappina.


title: Mari Leppänen

text: Leppäsen vanhemmat ovat professori Juha Pentikäinen ja lehtori Elina Pentikäinen (o.s. Lyyra). Hänen veljiään ovat Helsingin Sanomien entinen päätoimittaja Mikael Pentikäinen ja Kirkon Ulkomaanavun toiminnanjohtaja Antti Pentikäinen. Leppäsen puoliso on arkkipiispa Kari Mäkisen teologisena erityisavustajana aikaisemmin työskennellyt Liedon kirkkoherra, Risto Leppänen.


title: Mari Leppänen

text: Leppänen on Liedon kunnanvaltuuston jäsen ja kunnanhallitukseen varajäsen 2009–2012 sekä perusturvalautakunnan puheenjohtaja. Hän edusti Suomen keskustaa.


title: Mari Leppänen

text: Leppänen on tiettävästi järjestyksessä toinen vanhoillislestadiolainen nainen, joka on vihitty papiksi. Vuonna 1988 pappisvihkimyksen sai vanhoillislestadiolainen Valma Luukka, joka ei tosin ole ollut Rauhanyhdistyksen jäsen. Leppänen on siten merkittävä uranuurtaja nykyisin vahvasti maallikko- ja miesjohtoisessa herätysliikkeessä, jolla on 170-vuotinen historia. Vanhoillislestadiolaisuuden tutkija, dosentti Seppo Lohi on todennut Kotimaa-lehdessä, että Leppäsen pappisvihkimys on "historiallinen tapaus" kirkon suurimman herätysliikkeen piirissä.


title: Mari Leppänen

text: Arkkipiispa Kari Mäkinen avustajineen vihki Leppäsen papin virkaan Turun tuomiokirkossa 4. maaliskuuta 2012. Tapahtuma herätti runsaasti huomiota herätysliikkeen piirissä, kirkossa ja julkisissa tiedotusvälineissä.


title: Mari Leppänen

text: Leppäsen pappisvihkimyksen osakseen saama huomio mediassa ja julkisessa kansalaiskeskustelussa johtuu siitä, että vanhoillislestadiolaisuus on evankelis-luterilaisen kirkon suurin herätysliike, joka ei kuitenkaan salli liikkeeseen kuuluvien naisteologien ottaa vastaan papin tehtävää. Naispappeus hyväksyttiin Suomen luterilaisessa kirkossa vuonna 1986, mutta vanhoillislestadiolaisuuden päättävä elin Suomen Rauhanyhdistysten Keskusyhdistys (SRK) on ilmoittanut, että liikkeessä ei hyväksytä kirkon virkakäsitystä.


title: Mari Leppänen

text: Leppäsen pappisvihkimys merkitsee sitä, että hän ja mahdollisesti tämän jälkeen samaan ratkaisuun päätyvät muut vanhoillislestadiolaiset naiset kyseenalaistavat avoimesti oman herätysliikkeensä naisten pappeutta koskevan kiellon. Leppäsen kohdalla papin tehtävään sitoutumisesta on aiheutunut hänelle henkilökohtaisia seuraamuksia, joista tiedotusvälineet ovat raportoineet julkisuudessa. Leppäsen mukaan seuraamukset ovat merkinneet pyrkimystä eristää hänet sosiaalisesti ja hengellisesti. (Mari Leppäsen haastattelu, Ajankohtainen Kakkonen 6. maaliskuuta 2012, Yle, TV2)."Näin jyrkkiä äänenpainoja en osannut odottaa Suomen Rauhanyhdistysten Keskusyhdistyksen ja paikallisyhdistyksen johdolta", Leppänen on todennut.


title: Mari Leppänen

text: Leppäsen jälkeen vanhoillislestadiolaisen herätysliikkeen piiristä papiksi on vihitty myös Meri-Anna Hintsala ja Ulla Palola.


title: Mari Leppänen

text: Kotimaa24-verkkosivuston tietojen mukaan SRK:n ja Turun Rauhanyhdistyksen johtokunnan viesti Leppäselle on, että hän siirtyy pappisvihkimyksen myötä liikkeen ulkopuolelle eikä voi toimia yhdistyksen tehtävissä. Yhdistyksen puheenjohtaja Kimmo Puolitaival kuitenkin lausui, että ""Haluamme rukouksin ja rakkaudella muistaa sitäkin, joka valitsee toisin. Olemme katuvalle aina valmiita saarnaamaan kaikki synnit anteeksi. Toivotan myös kaikki tervetulleeksi ja Lopen Suviseuroihin kuuntelemaan, mikä on se usko, joka meille on niin luovuttamaton."" Puolitaival on sanonut, että joistakin eriävistä mielipiteistä huolimatta liikkeen kanta naispappeuteen ei ole muuttunut eikä sitä ole näköpiirissä. Samainen yhdistys on Kotimaa24:n tietojen mukaan erottanut Leppäsen puolison Risto Leppäsen yhdistyksen puhujan tehtävistä. Syynä on Risto Leppäsen salliva suhtautuminen naispappeuteen. Arkkipiispa Mäkinen on ilmaissut huolensa vanhoillislestadiolaisen liikkeen toimista naispappeuteen myönteisesti suhtautuvia kohtaan.


title: Mari Leppänen

text: Leppänen on myös tutkija, joka on käynnistänyt vanhoillislestadiolaisuutta koskevan tutkimushankkeen vuonna 2010. Hankkeen tavoitteena on selvittää naisteologien roolia lestadiolaisessa herätysliikkeessä 1900-luvulla. Tutkimuksen aihe on uusi aluevaltaus herätysliikkeitä koskevassa tutkimuksessa ja kytkeytyy tematiikaltaan Helsingin yliopiston teologisen tiedekunnan keskeisiin painoaloihin, erityisesti teemaan "Uskonnon nykytila Suomessa". Kirkon tutkimuskeskus ja Suomen Kulttuurirahasto ovat myöntäneet tutkimushankkeelle apurahan.


title: Mari Leppänen

text: Pro gradu -tutkielmassaan "Naispappeuspuhe vanhoillislestadiolaisessa liikkeessä vuosina 1975-2010" (Helsingin yliopiston teologinen tiedekunta, 2011) Leppänen selvitti vanhoillislestadiolaisuuden sisällä käytyä keskustelua naispappeudesta. Tutkimuksen tekee merkittäväksi se, että kyseessä on ensimmäinen vanhoillislestadiolaisia naisteteologeja koskeva tutkimus.


title: Mari Leppänen

text: Tutkimuksen aineisto koostuu painettujen historiallisten lähteiden lisäksi ainutlaatuisesta haastatteluaineistosta. Tutkimuksen tulokset osoittavat, että keskustelu naisten pappeudesta vanhoillislestadiolaisuudessa on ollut miesten puhetta naisten pappeudesta (Leppänen Ajankohtaisessa Kakkosessa 6.3.2012). Naisten pappeudesta ovat keskustelleet ja päättäneet yksinomaan vanhoillislestadiolaiset miehet. Myös Raamatun ovat kirjoittaneet miehet. Vanhoillislestadiolaiset naiset, jotka edustavat herätysliikkeen jäsenistön enemmistöä, on herätysliikkeessä Leppäsen käsityksen mukaan jätetty kirkon virkakäsityksestä käydyn keskustelun ja päätöksenteon ulkopuolelle.


title: Mari Leppänen

text: Mari Leppänen on toimittanut yhdessä YTT Johanna Hurtigin kanssa julkisuudessa paljon huomiota herättäneen, lasten sukupuolista hyväksikäyttöä vanhoillislestadiolaisuudessa käsittelevän kirjan Maijan tarina. Teos ilmestyi huhtikuussa 2012. Teosta käsitellään Jani Kaaron artikkelissä "Lestadiolaiset modernilla noitaroviolla."


title: Mari Leppänen

text: Yhdenvertaisuutta ja tasa-arvoa koskevissa selvityksissä ja tutkimuksissa on painotettu esikuvien ja uranuurtajien merkitystä ihmisoikeuksien ja tasa-arvon kehityksen historiassa. Leppäsen asema ainokaisena vanhoillislestadiolaisena pappisnaisena on tässä katsannossa huomattava myös liikkeen tulevaisuuden kannalta. Toisaalta liikkeessä on korostettu, että naispappeudessa ei ole kysymys tasa-arvosta vaan Raamatun yksiselitteisestä ohjeesta, jota ei voi sivuuttaa millään perusteella. Leppänen itse on arvioinut, että naispappeja on tulossa lisää. Leppäsen tutkimustyö on valmistuessaan arvokas lisä herätysliikkeitä koskevaan ajankohtaiseen tutkimukseen. Vanhoillislestadiolaisuutta koskeva tutkimus on parhaillaan selvästi vilkastumassa Suomessa, ja aihepiiristä on tekeillä useita muitakin väitöskirjoja. Lapin yliopistossa on käynnissä lestadiolaisuutta koskeva Suomen Akatemian rahoittama tutkimushanke "Lestadionismi: poliittinen teologia ja kansalaisuskonto maallistuvassa Suomessa".


title: Philippe Candeloro

text: Philippe Candeloro (s. 17. helmikuuta 1972 Courbevoie) on ranskalainen taitoluistelija. Hän kilpaili vuoden 1994 talviolympialaisissa Lillehammerissa ja sai yksinluistelussa pronssimitalin; hän sai toisen pronssimitalin vuoden 1998 talviolympialaisissa Naganossa. Hän on lisäksi saanut hopeamitalit EM-kilpailuissa 1993 ja 1997 sekä MM-kilpailuissa 1994; MM-kilpailuissa 1995 hän sai pronssia.


title: Jacques Thubé

text: Jacques Marie Thubé (22. kesäkuuta 1882 Nantes – 14. toukokuuta 1969 Nantes) oli ranskalainen kilpapurjehtija. Hän kilpaili vuoden 1912 kesäolympialaisissa Tukholmassa ja voitti kultaa kuuden metrin luokassa osana "Mac Miche" -joukkuetta. Amédée ja Gaston Thubé olivat hänen veljiään.


title: Gaston Peltier

text: Gaston Peltier (1876–?) oli ranskalainen jalkapalloilija.


title: Gaston Peltier

text: Peltier kilpaili vuoden 1900 kesäolympialaisissa Pariisissa, jossa hän kuului hopeaa saaneeseen joukkueeseen.


title: Eugène Fraysse

text: Maurice Eugène Fraysse (26. elokuuta 1879 Pariisi – ?) oli ranskalainen jalkapalloilija.


title: Eugène Fraysse

text: Fraysse kilpaili vuoden 1900 kesäolympialaisissa Pariisissa, jossa hän kuului hopeaa saaneeseen joukkueeseen.


title: Pierre Allemane

text: Richard Louis Pierre Allemane (19. tammikuuta 1882 Montpellier – 24. toukokuuta 1956 Autreville) oli ranskalainen jalkapalloilija.


title: Pierre Allemane

text: Allemane kuului vuoden 1900 kesäolympialaisissa Pariisissa hopeaa saaneeseen joukkueeseen.


title: Alfred Bloch

text: Alfred Bloch (1877–?) oli ranskalainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.


title: Fernand Canelle

text: Fernand Émile Canelle (2. tammikuuta 1882 Pariisi – 11. syyskuuta 1951 Rueil-Malmaison) oli ranskalainen jalkapalloilija. Hän kilpaili Club Françaisille. Hän osallistui vuoden 1900 kesäolympialaisiin Pariisissa ja kuului siellä hopeaa saaneeseen joukkueeseen.


title: Lucien Huteau

text: Lucien Paul Noël Huteau (26. toukokuuta 1878 Pariisi – 16. toukokuuta 1975 Ercuis) oli ranskalainen jalkapalloilija. Hän kilpaili Club Françaisille. Hän osallistui vuoden 1900 kesäolympialaisiin Pariisissa ja kuului siellä hopeaa saaneeseen joukkueeseen.


title: Edmond Neefs

text: Edmond Neefs oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.


title: Alphonse Renier

text: Alphonse Renier oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.


title: Lucien Londot

text: Lucien Jean Londot oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.


title: Marcel Leboutte

text: Marcel Leboutte oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.


title: Albert Delbecque

text: Albert Delbecque oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.


title: Dirk Lotsy

text: Dirk Nicolaas Lotsij (3. heinäkuuta 1882 Dordrecht – 27. maaliskuuta 1965 Haag) oli alankomaalainen jalkapalloilija. Hän pelasi ensimmäisen ottelunsa Alankomaiden jalkapallomaajoukkueessa vuonna 1905. Sittemmin hän osallistui vuoden 1912 kesäolympialaisiin Tukholmassa joukkueen kapteenina sijoittuen pronssille. Hän oli Karel Lotsyn etäinen sukulainen.


title: Anne Caldwell

text:
Anne Caldwell O’Dea (30. elokuuta 1867 Boston – 22. lokakuuta 1936 Hollywood) oli yhdysvaltalainen sanoittaja ja teatterikäsikirjoittaja. Laulajana uransa aloittanut Caldwell sanoitti lauluja ja kirjoitti librettoja Broadway-näytelmiin vuodesta 1900-luvun alusta 1920-luvulle. Hänen pääasiallinen yhteistyökumppaninsa oli säveltäjä Jerome Kern, mutta hän sanoitti myös muun muassa Hugo Felixille, Otto Harbachille, Raymond Hubbellille, Dave Stamperille, Harry Tierneylle ja Vincent Youmansille. Caldwell oli yksi 1900-luvun alun harvoista naispuolisista laulunkirjoittajista Broadwayllä. Häntä on kutsuttu Broadwayn ensimmäiseksi menestyneeksi naissanoittajaksi.
Lähde: "Internet Broadway Database".


title: Rauno Keltanen

text: Rauno Vorna Matti Keltanen (s. 1. helmikuuta 1943 Nuijamaa) on suomalainen laulaja, laulunopettaja ja kuoronjohtaja, joka vaikutti Kajaanin mieslaulajissa 1970-luvulla.


title: Allan Tuppurainen (laulaja)

text:
Allan Tuppurainen on suomalainen laulaja, joka vaikutti CB-Kvintetti-yhtyeessä
ja teki yhden LP-levyn M & T Tuotannolle vuonna 1984..


title: Darboux’n kehys

text: Darboux’n kehys on pintojen differentiaaligeometriassa kolmen vektorin joukko eli kehys. Se on nimetty ranskalaisen matemaatikon Jean Gaston Darboux’n mukaan.


title: Darboux’n kehys

text: Olkoon "S" suunnistuva pinta kolmiulotteisessa euklidisessa avaruudessa E. Darboux’n kehys pinnalla "S" voidaan määritellä kaikille pinnan "S". Tämän jälkeen on mielekästä tarkastella pääsuuntien suuntaisia käyriä.


title: Darboux’n kehys

text:
Jokaiseen suunnistuvan pinnan pisteeseen voidaan liittää yksikäsitteinen yksikkövektori u (suunnistuvan pinnan määritelmä). Jos γ kaarenpituuden suhteen parametrisoitu käyrä pinnalla "S", Darboux’n kehys käyrälle γ pisteessä γ("s") määritellään asettamalla
Kolmikko T,u,t on ortonormaali kanta, joten se on luonteva kehys käyrän γ näkökulmasta.


title: Darboux’n kehys

text: Huomaa, että käyrälle määritelty Darboux’n kehys ei vielä anna luonnollista liikkuvaa kehystä pinnalla, koska se riippuu tangenttivektorin valinnasta. Saadaksemme luonnollisen kehyksen pinnalle, vertaamme käyrän γ Darboux’n kehystä sen Frenet–Serret kehykseen. Olkoon


title: Darboux’n kehys

text: Koska tangenttivektorit ovat kehyksissä samat, on olemassa yksikäsitteinen kulma α siten, että tasojen N ja B kiertäminen tuottaa parit t ja u:


title: Darboux’n kehys

text: Derivoimalla ja käyttämällä Frenet–Serret-kaavoja saadaan


title: Darboux’n kehys

text: missä:


title: Sabu (krakkeri)

text: Sabu on yhdysvaltalainen krakkeri ja LulzSec-krakkeriryhmän perustaja. Hänen oikea nimensä on Hector Xavier Monsegur. Monsegurin johdolla ryhmä hyökkäsi useita suuryrityksiä ja Yhdysvaltain virastoja vastaan. Uhreina olivat muun muassa Sony, FBI ja CIA. Monsegur suostui salaa yhteistyöhön FBI:n kanssa jäätyään kiinni elokuussa 2011, koska ei halunnut joutua eroon lapsistaan. Kiinni jäätyään hän jatkoi esiintymistään muun muassa Twitterissä kuten ennenkin. Monsegurin paljastukset johtivat useisiin pidätyksiin maaliskuussa 2012. Monsegurin ansiosta viranomaiset onnistuivat lisäksi estämään yli 300 hakkerointiyritystä ja välttämään miljoonien dollarien taloudelliset vahingot.


title: Sabu (krakkeri)

text: Viranomaisten kanssa tehdyn yhteistyön vuoksi Monsegur istui lopulta vankilassa yhteensä vain seitsemän kuukautta. Normaalitapauksessa Monsegur olisi voinut saada yli 20 vuoden mittaisen vankeusrangaistuksen.


title: Vesuviuksen tulivuorenpurkaus 79

text: Vesuviuksen purkaus Rooman aikoina vuonna 79 jaa. tuhosi Pompejin, Herculaneumin ja monia lähistön pikkukaupunkeja ja kyliä. Valtava räjähdysmäinen purkaus purki ulos 4 km vulkaanisia aineksia. Purkauksen alkamispäiväksi on perinteisesti oletettu 24. elokuuta 79 Plinius nuoremman kirjoittaman silminnäkijäkuvauksen mukaan, mutta vuonna 2018 Pompejista löydetty seinäkirjoitus viittaisi sen tapahtuneen lokakuun 17. päivän jälkeen. Purkaus alkoi kello 10 valtavalla räjähdyksellä, joka hajotti ja sinkosi kilometrien korkeuteen laavatapin, joka oli estänyt tulivuoren kaasuja purkautumasta. Purkaus sinkosi ilmaan suuria hohkakiven lohkareita ja pyöreitä tennispallon kokoisia lapilleja. Hetkeä myöhemmin tuhkaa alkoi sataa ympäristöön. Tämän jälkeen maa järisi voimakkaasti ja rakennuksia sortui. Vesisade muutti Vesuviuksen rinteen vyöryväksi mutavelliksi, ja kuuma lieju vyöryi tulivuoren rinnettä alas seuraavana päivänä. Lopulta laava virtasi tulivuoren rinnettä alas. Taivas pimeni tulivuoren ympärillä 2–3 päiväksi, ja purkauspilvestä satoi lapilleja jopa 10 kilometrin säteellä.


title: Vesuviuksen tulivuorenpurkaus 79

text: Räjähdys säikytti monet Pompejin asukkaista pakoon sataman laivoihin ja pitkin eteläisiä teitä. Ruoka jäi pöydälle, kotieläimet paikoilleen ja leivät uuniin, kun ihmiset pakenivat pakokauhun vallassa. Noin 2 000 – 3 000 kuoli kuumaan tuhkaan ja myrkkykaasuihin, kuten hiilidioksidiin, sen tunkeutuessa kellareihin, joista ihmiset etsivät suojaa tuhkasateelta. Kaupunkiin satoi pian räjähdyksen jälkeen lapilleja ja kiviä metrin paksuudelta. Hetkeä myöhemmin tuhkaa satoi toinen metri, mitä seurasi vielä maanjäristys. Kolmessa tunnissa kaupunki oli hautautunut 4–5 metriä syvän tuhka- ja hohkakivikerrostuman alle. Ihmiset hautautuivat elävältä maanjäristyksen sortamiin taloihin.


title: Vesuviuksen tulivuorenpurkaus 79

text: Kaiken kaikkiaan tuhkaa satoi Pompejiin 3–6 metriä. Vuoren huipulta alas laaksoon syöksyvä tuhkapilvi poltti ja hautasi alleen Pompeijin ja Herculaneumin sekä monien muiden pikkukaupunkien ihmisiä. Pompejiin satoi 3 metriä vulkaanista tuhkaa ja muita purkaustuotteita. Herculaneum hautautui 15–30 metrin paksujen vulkaanisten kerrosten ja mutavirtojen alle, jotka syntyivät sateen huuhtoessa liejua tulivuoren rinteiltä. Myös laavaa virtasi kaupunkiin. Stabiae peittyi tuhkaan vasta seuraavana päivänä. Luoteistuuli kuljetti tuhkaa kaakkoon laajentaen tuhoja entisestään.


title: Vesuviuksen tulivuorenpurkaus 79

text: Purkausta ennakoivat voimakkaat maanjäristykset olivat alkaneet vuonna 62 jaa. Plinius nuoremman mukaan nämä järistykset eivät olleet vaarallisia, koska ne olivat tavallisia Campaniassa. 24. elokuuta 79 Plinius nuorempi näki puuta muistuttavan tuhkapilven nousevan 32 kilometrin korkeuteen. Purkaus jatkui 19 tuntia ja tappoi paikalla liikkuneen Plinius vanhemman ehkä myrkkykaasuihin. Ihmiset ja rakennukset hiiltyivät jopa 750 °C:n kuumuudessa. Purkauksen arvellaan tappaneen yhteensä ehkä 10 000 ihmistä.


title: Gudrun

text: Gudrun on pääasiassa Saksassa ja pohjoismaissa esiintyvä naisen etunimi. Nimi on germaanista alkuperää.


title: Gudrun

text: Nimen muinaisskandinaavinen muodon Guðrún tulkitaan merkitsevän Jumalan salaista viisautta. Skandinaavisessa mytologiassa Gudrun oli Sigurdin puoliso.


title: Gudrun

text: Saksan kielessä alkumuodoiksi katsotaan muinaisyläsaksan "gunt" (taistelu) ja "rúna"(salaisuus). Gudrun (Kudrun) on keskiyläsaksalaisen eepoksen sankaritar. Tarina kirjoitettiin muistiin noin vuonna 1230 Itävallassa. Siinä Gudrun ei suostu ryöstäjänsä puolisoksi vaan joutuu vuosiksi vankeuteen. Vihdoin sulhanen vapauttaa hänet.


title: Gudrun

text: Suomessa nimi Gudrun on 12. elokuuta 2013 mennessä annettu 498 henkilölle. Gudrunin nimipäivä on suomenruotsalaisen kalenterin mukaan 7. maaliskuuta.


title: Gasellit (yhtye)

text: Gasellit on loppuvuodesta 2008 Helsingin Oulunkylässä perustettu rap-yhtye. Yhtyeeseen kuuluvat räppärit Hätä-Miikka (oik. Miikka Niiranen), Päkä (oik. Pekka Salminen) ja Thube Hefner (oik. Tuomas Pietikäinen) sekä tuottaja/DJ MusaJusa (oik. Jusa Mikkonen). Yhtyeen artistit keikkailevat usein myös eri aliaksilla ja kokoonpanoilla.


title: Gasellit (yhtye)

text: Yhtye on julkaissut yhden EP:n ja viisi pitkäsoittoa. Gaselleiden levy-yhtiönä toimii Universal Music Finlandin alainen Johanna Kustannus ja sen keikkamyynnistä vastaa All Day Entertainment.


title: Gasellit (yhtye)

text: Gasellien esikoisjulkaisu "Gasellit EP" julkaistiin omakustanteena huhtikuussa 2010. EP:n kappaleesta "Silmäpussit" julkaistiin musiikkivideo tammikuussa 2010. Yhtyeen debyyttialbumi "Kiittämätön" julkaistiin Monsp Recordsin kautta 4. huhtikuuta 2012, ja se nousi Suomen virallisen albumilistan 26. sijalle. Albumilta on julkaistu musiikkivideot kappaleista "Ime huiluu", "Pillist kii", "Hiki" ja "Kiittämätön nilkki".


title: Gasellit (yhtye)

text: Yhtyeen jäsenet Hätä-Miikka ja Musajusa julkaisivat R'n'B ja Folk -vaikutteisen "Haikeat sävelet" -EP:n kesällä 2011. Albumi on julkaistu aliaksen "Zen-Miikka" alla. EP:n kappaleesta "Menetys" on julkaistu musiikkivideo. Gasellien toinen kokopitkä albumi "Aina" julkaistiin Monsp Recordsin kautta 25. lokakuuta 2013. Albumin kappaleista "Jäniksen vuosi", "Mä meen naimisiin", "2006", "Heimo" ja "Millennium" on julkaistu musiikkivideot. "Aina" nousi Suomen virallisen albumilistan 16. sijalle.


title: Varela

text: Varela on muun muassa seuraavien henkilöiden sukunimi:


title: Gasellit EP

text: Gasellit EP on rap-yhtye Gasellien huhtikuussa 2010 julkaistu omakustanne EP. EP:n kappaleesta "Silmäpussit" julkaistiin musiikkivideo tammikuussa 2010.


title: Kiittämätön

text: Kiittämätön on rap-yhtye Gasellien ensimmäinen pitkäsoitto, joka julkaistiin Monsp Recordsin kautta 4. huhtikuuta 2012. Albumin kappaleesta "Ime huiluu" julkaistiin musiikkivideo toukokuussa 2011, kappaleesta "Pillist kii" marraskuussa 2011, kappaleesta "Hiki" maaliskuussa 2012 sekä kappaleesta "Kiittämätön nilkki" kesäkuussa 2012. Albumi nousi ilmestymisviikollaan (15/2012) Suomen virallisen listan sijalle 26. Albumista on julkaistu myös 300 kappaleen rajoitettu vinyylipainos.


title: Kelidonihappo

text: Kelidonihappo (CHO) on heterosyklinen dikarboksyylihappo. Sitä esiintyy useissa kasvilajeissa.


title: Kelidonihappo

text: Kelidonihappoa esiintyy erityisesti keltamossa ("Chelidonium majus"), kielossa ("Convallaria majalis") sekä useissa "Dioscoreales"-, "Asparagales"-, "Melanthiales"-, "Liliales"- ja "Haemodorales"-kasvilahkojen lajeissa.


title: Kelidonihappo

text: Kasveissa kelidonihappo muodostaa komplekseja positiivisesti varautuneiden alkaloidien, kuten sanguinariinin kanssa. Tämän tarkoituksena on toimia vastaioneina vakuoleissa, jotka toimivat alkaloidien varastoina ja estää niiden kertyminen konsentraatiogradienttia vastaan. Eräissä kasveissa se toimii myös lehtien sulkeutumista aiheuttavana tekijänä.


title: Kelidonihappo

text: Kelidonihapon biosynteesi on osittain epäselvä. Sen lähtöaineina on arveltu olevan fosfoenolipalorypälehappo ja 2-keto-3-deoksiarabinoheptulosonaatti-7-fosfaatti. Isotooppitutkimukset kuitenkin osoittivat, että todennäköisempi lähtöaine fosfoenolipalorypälehapon kanssa on jonkin pentoosin fosfaatti.


title: Kelidonihappo

text: Kelidonihappo on kiinteänä valkoisia neulamaisia kiteitä, jotka liukenevat hyvin kuumaan veteen, mutta heikommin kylmään veteen ja etanoliin. Kuumennettaessa se sulaa 262 °C hajoten samalla 4-pyroniksi. Kelidonihappoa voidaan valmistaa asetonin ja dietyylioksalaatin välisellä kondensoitumisreaktiolla emäksen, kuten natriumetoksidin läsnä ollessa, ja muodostunut tuote syklisoituu muodostaen kelidonihappoa happohydrolyysin seurauksena.


title: Rodgers

text: Rodgers on muun muassa seuraavien henkilöiden sukunimi:


title: Rouva Presidentti (elokuva)

text: Rouva Presidentti on presidentti Tarja Halosen arjesta kertova dokumenttielokuva, jonka ensi-ilta oli 30. maaliskuuta 2012. Elokuvassa seurataan Halosen elämää lähes puolentoista vuoden ajan. Rouva Presidentti -dokumenttielokuvan tuottivat Helsinki-filmi Oy ja Funny Films Oy.


title: Rouva Presidentti (elokuva)

text: Elokuva seuraa Halosen toimintaa ja työtä esimerkiksi YK:ssa, valtiopäivien avajaisissa, kesällä Naantalin Kultarannassa, valtiovierailuilla Venäjällä sekä Etelä-Afrikassa ja Namibiassa kuten myös maakuntamatkoilla vaikkapa Forssassa.


title: Rouva Presidentti (elokuva)

text:
Elokuva sai sekä Helsingin Sanomien että Hufvudstadsbladetin arviossa neljä tähteä.
Nähtyään dokumentin kutsuvierasensi-illassa ensi kertaa kokonaan presidentti Halonen itse kommentoi elokuvaa: "Hauska elokuva. Valitettavasti tunnistin itseni siitä."


title: Mihai Eminescu

text: Mihai Eminescu (oik. Mihail Eminovici; 15. tammikuuta 1850 – 15. kesäkuuta 1889) oli romanialainen romantiikan ajan runoilija. Eminesculla oli suuri vaikutus kansallisen herätyksen vaikutusvaltaisin runoijoihin ja kirjailijoihin. Hän oli myös mukana romaniankielisen lehdistön perustamisessa ja toiminnassa. Hän opiskeli Ukrainassa sekä Wienin yliopistoissa (1869–1872) ja Berliinissä (1872–1874).


title: Mihai Eminescu

text: Vuonna 1874 hänet nimitettiin Iaşin yliopiston kouluvastaavaksi ja kirjastonhoitajaksi. Hän kuitenkin erosi tehtävästä koska siirtyi konservatiivisen Timpul -sanomalehden päätoimittajaksi. Hänen kirjallinen uransa päättyi vuonna 1883 kun hän sairastui kupan aiheuttamaan mielenterveyshäiriöön ja hän kuoli myös kuppaan vuonna 1889.


title: Mihai Eminescu

text: Hänen runojaan on käännetty useille kielille, englanniksi 1930-luvulla mutta pääasiassa saksaksi.


title: Evert Huldén

text: Elis Evert Huldén (23. kesäkuuta 1895 Munsala – 26. marraskuuta 1967 Vaasa) oli suomalainen maanviljelijä ja ruotsin kielellä kirjoittanut kirjailija.


title: Evert Huldén

text: Huldén kävi kansanopiston sekä metsäkoulun ja viljeli Munsalassa sijainnutta kotitilaansa vuodesta 1928. Hän oli mukana kunnallispolitiikassa Munsalan kunnanvaltuuston puheenjohtajana ja toimi muun muassa raittiusliikkeessä, rauhanliikkeessä sekä osuustoimintaliikkeessä. Huldén oli perustamassa 1950 ruotsinkielisen Pohjanmaan kirjallisuusyhdistystä ("Svenska Österbottens litteraturförening") ja hän toimi yhdistyksen varapuheenjohtajana ja rahastonhoitajana.


title: Evert Huldén

text: Huldénin esikoisteos runokokoelma "Jord och drömmar" ilmestyi 1951 hänen ollessaan 56-vuotias. Huldén julkaisi sitten useita runokokoelmia joiden aihepiirit liikkuivat hänen kotiseutunsa maisemissa ja ihmisissä sekä maanviljelijän arkipäivän toimissa.


title: Evert Huldén

text: Evert Huldénin muistomerkki paljastettiin 1995 hänen kotitalonsa Nörråkersin pihapiirissä.


title: Evert Huldén

text: Runoilija ja tutkija Lars Huldén oli Evert Huldénin poika. Kirjailija Johan Jakob Huldén oli hänen veljensä.


title: Adamantra

text: Adamantra on suomalainen vuonna 2005 perustettu progressiivista metallia soittava yhtye. Yhtye on nimennyt vaikuttajikseen amerikkalaiset progemetalliyhtyeet kuten Symphony X, Shadow Gallery ja Dream Theater. Yhtye on julkaissut yhden EP:n vuonna 2006 ja yhtyeen esikoisalbumi "Revival" julkaistiin keväällä 2009.


title: Adamantra

text: Yhtyeen ensiaskeleet otettiin jo vuonna 2004, kun basisti Jukka Hoffrén pääsi nauhoittelemaan omia kappaleitaan kaverinsa tietokoneelle. Hän rupesi välittömästi etsimään yhtyeeseen muita jäseniä, mutta vasta keväällä 2005 kitaraan löytyi vanha tuttava Panu Kiskola. Vähän sen jälkeen löytyivät myös rumpali Mikko Sepponen ja laulaja Tuomas Nieminen. Myöhemmin syksyllä toiseksi kitaristiksi tuli Tommi Ahtila.


title: Adamantra

text: Studioon yhtye suuntasi maaliskuussa 2006 nauhoittamaan ensimmäistä demoaan, mutta tuloksena olikin Tunerail Recordsin lokakuussa 2006 julkaisema kolmen kappaleen EP:n "For Ever". Levyltä löytyvät kappaleet ”For Ever”, ”Guilt” ja ”Ungiven”, joista ensimmäinen ja kolmas päätyivät myös yhtyeen debyyttilevylle. ”Guiltista” oli myös radioon tarkoitettu versio ja se saikin jonkun verran radiosoittoa.


title: Adamantra

text: Kesäkuussa 2006 ryhmään liittyi kosketinsoittaja Janne Koivula ja ensimmäinen keikka tapahtui 6. elokuuta 2006 Vantaan Tikkurilassa Pub Hertaksen bändikilpailussa. Samana iltana esiintyivät muun muassa Status Minor, Thaurorod ja Trinity. Yhtye keikkaili harvakseltaan ja treenasi ahkerasti hioen materiaalia seuraavaa levytystä varten.


title: Adamantra

text: Keväällä 2007 Adamantra suuntasi toistamiseen Klaukkalan D-studioon nauhoittamaan kokopitkää debyyttialbumiaan. Nauhoitukset osoittautuivat kuitenkin yllättävän raskaiksi. Ensiksi yhtyeen ja kosketinsoittaja Janne Koivulan tiet erosivat. Loppuvuodesta myös Tommi Ahtila irtisanoi itsensä yhtyeen palveluksesta. Näin ollen yhtyeessä oli enää yksi kitaristi eikä kosketinsoittajaa. Levyn valmistuessa yhtye lähti silti päättäväisesti etsimään julkaisijaa levylleen.


title: Adamantra

text: Keväällä 2008 bändi sai taakseen Sam Agency -ohjelmatoimiston ja keikkoja alkoikin tulla tasaiseen tahtiin. Myös julkaisukuviot alkoivat pikkuhiljaa hahmottua. Levytyssopimus allekirjoitettiin vasta perustetun Sound Of Finlandin kanssa, joka on tamperelaisen levymogulin Epe Heleniuksen jatkumo maineekkaalle Poko Recordsille.


title: Adamantra

text: Adamantran debyyttialbumi "Revival" julkaistiin 20. toukokuuta 2009 ja vuoden aikana yhtye keikkaili muun muassa Tavastialla, Gloriassa, Virgin Oilissa ja Lutakossa lämmitellen tunnettuja yhtyeitä, kuten Thunderstone, Machinae Supremacy (SWE), Riverside (POL) ja Leverage. Yhtyeellä ei ollut tuona aikana edelleenkään vakituista kosketinsoittajaa, mutta keikoilla koskettimissa vierailivat Risto Kupiaisen lisäksi myös Vili Ollila ja Jukka Karinen.


title: Adamantra

text: Bändi rupesi myös suunnittelemaan jatkoa debyytilleen, mutta kesken studiosuunnitelmien Sound Of Finlandilta tulikin tieto, että sopimusta ei enää jatketa, ja näin ollen bändi oli jälleen ilman levy-yhtiötä. Mutta positiivisiakin asioita tapahtui. Bändi sai vihdoin vakituiseksi kosketinsoittajaksi turkulaisen Christian Pulkkisen, joka soittaa myös Simulacrumissa.


title: Adamantra

text: Parien hyvin sujuneiden keikkojen jälkeen toista täyspitkää ruvettiin nauhoittamaan syyskuussa 2010 D-studiossa, mutta tällä kertaa siellä nauhoitettiinkin pelkät rummut ja basso ja loppulevy tehtäisiin Pathos Musicilla Mikko P. Mustosen johdolla. Vihdoin 1.4.2011 bändi julkaisi nettisivuillaan kolme biisiä tulevalta levyltään. Bändin musiikki oli muuttunut aikaisempaan verrattuna selkeästi aggressiivisempaan suuntaan ja varsinkin laulussa oli tapahtunut selkeä muutos.


title: Adamantra

text: Kesällä 2011 heitettyjen keikkojen jälkeen kävi kuitenkin hyvin pian selväksi, että laulaja Tuomas Niemisellä ei ole enää aikaa panostaa bändiin, joten bändin oli pakko alkaa etsiä uutta laulajaa. Parin koelauluehdokkaiden jälkeen turkulainen Michael Henneken vakuutti bändin jäsenet kyvyillään ja Michaelin ensiesiintyminen bändin riveissä tapahtui Helsingin DOMissa 29.10.2011 Quest For Power –tapahtumassa yhdessä Dreamtalen, Thaurorodin ja Domination Blackin kanssa.


title: Adamantra

text: Bändi nauhoitti kakkosalbumiaan parinkin eri laulajan kanssa, kunnes alkuvuodesta 2013 alkuperäinen laulaja Tuomas Nieminen tuli takaisin yhtyeen riveihin ja levy viimeisteltiin vuoden 2013 aikana.


title: Adamantra

text: Yhtye on tehnyt julkaisu -ja lisenssisopimuksen saksalaisen Power Prog -levy-yhtiön kanssa ja uusi levy "Act II: Silent Narratives" julkaistaan toukokuun lopulla.


title: Lennart Nylander

text: Petter Lennart Alexander Nylander (13. helmikuuta 1886 Hammars, Porvoon maalaiskunta – 4. toukokuuta 1967 Porvoo) oli suomalainen kunnansihteeri ja ruotsin kielellä kirjoittanut kirjailija.


title: Lennart Nylander

text: Nylander opiskeli 1907–1908 Porvoon kansankorkeakoulussa. Hän oli 1911–1912 Borgåbladet-lehden toimittajana, oli myös jonkin aikaa August Eklöfin palveluksessa ja toimi sitten Porvoon maalaiskunnan kunnansihteerinä 1922–1951.


title: Lennart Nylander

text: Nylander julkaisi ensimmäisen runokokoelmansa 17-vuotiaana. Hän kirjoitti sitten useita näytelmiä Hammarsin nuorisoseuran näyttämöä varten, jossa hän toimi myös itse näyttelijänä.


title: David Alroy

text: David Alroy eli Menahem oli 1100-luvulla vaikuttanut juutalaisen messiaanisen liikkeen johtohahmo. Alroyn tarina tunnetaan Benjamin Tudelalaisen kertomuksesta ja hän on myös fiktiivisen Benjamin Disraelin teoksen "Wondrous Tale of Alroy" (1839) päähenkilö.


title: David Alroy

text: Alroy syntyi Amadiyan kaupungissa Mosulin kaupungin itäpuolella. Hänen alkuperäinen nimensä oli Menahem ben Solomon. David nimeä hän alkoi käyttää julistettuaan itsensä juutalaisten kuninkaaksi. Alroyn johtamasta liikkestä kertovat historialliset lähteet ovat usein ristiriitaisia. Messiaaninen juutalainen liike oli saanut alkunsa mahdollisesti vuoristojuutalaisten keskuudessa Kaukasiassa. Yksi messiaan saapumisen merkkinä pidettiin islamin ja kristinuskon keskenäistä kamppailua ensimmäisen ristiretken alettua. Ristiretkeen liittyi myös juutalaisvastaisia verilöyöyjä. Alroyn Eliaksi julistautunut isä johti aikanaan tätä juutalaista liikettä. Lopulta Alroy julistettiin messiaaksi. Alroy oli sopiva henkilö asemaansa, sillä hän oli opiskellut Bagdadissa, tunsi niin muslimien tavat kuin juutalaisen mystiikan, minkä lisäksi häntä pidettiin taitavana taikurina. Liikkeen kannattajat alkoivat levittää tarinaa saapuneesta messiaasta kehottaen juutalaisia rukoilemaan ja paastoamaan. Liike sai kuitenkin myös vastustajia ja lopulta se tukahdutettiin.


title: David Alroy

text: Liikken tukahduttamisen jälkeen Alroy siirtyi Amadiyaan, joka tuolloin oli tärkeä muslimien tukikohta näiden sotaretkillä Edessaa (nyk. Şanlıurfa) vastaan. Alroy suunnitteli linnoitetun kaupungin valtaamista kannattaineen, joita kutsuttiin Amadiyaan Persiasta, Mosulista ja Azerbaidžanista. Saapujia neuvottiin tulemaan piilotettuen aseiden kanssa odottamaan lisäneuvoja. Häntä tukivat myös paikaa samaan tapaan tavoitelleet jesidit. Alroyn kyvyistä levitettiin huhuja, joiden mukaan hän oli esimerkiksi seldžukkisulttaanin vankina ollessaan käyttänyt taikuutta pakoon päästäkseen. Taikauskoisiin paikallisiin tällaiset tarinat tekivät vaikutuksen. Ennen suunnitelmien toteutumista Alroy murhattiin. Tarinan mukaan murhasta oli vastuussa hänen viranomaisten lahjoma appinsa.


title: David Alroy

text: Alroyn tarina tunnetaan Benjamin Tudelalaisen kertomuksesta. Benjamin mukaan Alroy kuoli vuoden 1160 paikkeilla, mutta on todennäköistä että Alroy oli kuollut jo aikaisemmin. Alroyilla oli kannattajia vielä hänen kuolmansa jälkeen. Azerbaidžanissa heidät tunnettiin menahemiitteina. Yhdistyneen kuningaskunnan pääministeri Benjamin Disraeli julkaisi vuonna 1839 Alroysta kertovan fiktiivisen teoksen "Wondrous Tale of Alroy".


title: Ronaldo Souza

text: Ronaldo Souza dos Santos (s. 7. joulukuuta 1979 Vila Velha, Brasilia) on brasilialainen vapaaottelija ja brasilialaisen jujutsun harjoittaja. Hän oli vuosina 2010–2011 Strikeforcen keskisarjan mestari. Lisäksi Souza on voittanut viidesti brasilialaisen jujutsun maailmanmestaruuden omassa ja avoimessa painoluokassa. Hän aloitti kamppailulajit 17-vuotiaana Brasilialaisen jujutsun ja judon parissa, joista kummastakin hänellä on musta vyö. Lisäksi hän on viettänyt nykyisin paljon aikaa harjoitellessa Thainyrkkeilyä ja potkunyrkkeilyä parantaakseen pystyotteluaan.


title: Nyhäsiipi

text: Nyhäsiipi ("Ptilodon capucinus") on erittäin yleinen nirkkoihin kuuluva yöperhoslaji.


title: Nyhäsiipi

text: Nyhäsiipi on vaihtelevan ruskeansävyinen perhonen, jonka ulkomuoto jäljittelee erittäin hyvin kuivunutta lehteä. Etusiiven poikki menee kaksi tummaa, mutkittelevaa poikkiviirua, jotka lähestyvät toisiaan siiven takaosaa kohti ja yhtyvät siiven takareunan suomutupsussa. Poikkiviiruista ulompi on selvästi leveämpi ja erottuu paremmin. Etusiiven ulkoreuna mutkittelee voimakkaasti. Takasiivet ovat etusiipiä vaaleammat, ja niiden takanurkassa on tumma täplä. Ruumis on ruskeansävyinen ja karvainen. Keskiruumiin päällä on korkea huppumainen tupsu. Naaraiden siivet ovat koiraan siipiä enemmän pitkänomaiset eikä kuviointi ole yhtä selvää. Siipiväli on 33–45 mm.


title: Nyhäsiipi

text: Toukka on vihreä, ja sen sivuilla on keltainen, takapäätä kohti myös punertava pitkittäisviiru. Rintajalat ovat kirkkaanpunaiset, ja peräpäässä on kaksi ylöspäin sojottavaa punaista uloketta. Täysikasvuisena toukka on 30–40 mm pitkä.


title: Nyhäsiipi

text: Levinneisyysalue ulottuu Pohjois-Espanjasta Keski-Euroopan poikki idässä aina Japaniin saakka. Pohjois-Euroopassa sitä tavataan Baltiassa ja lähes koko Skandinaviassa Etelä-Norjan tunturiseutuja ja pohjoisimpia osia lukuun ottamatta. Etelä- ja Keski-Suomessa nyhäsiipi on varsin yleinen laji. Pohjoisimmat havainnot ovat Keski-Lapista. Etelämpänä lajilla on kaksi päällekkäistä sukupolvea, jotka lentävät toukokuun lopulta elokuun lopulle. Pohjoisempana on yksi sukupolvi, joka lentää kesäkuusta elokuulle. Lennon huippu on heinäkuun alkupuolella.


title: Nyhäsiipi

text: Nyhäsiipi on pääasiassa kosteiden ja kuivien lehtimetsien ja pensaikkojen laji, jota varsinkin pohjoisempana tavataan kuitenkin myös sekametsissä. Tyypillisen elinympäristön ulkopuolella sitä tavataan harvakseltaan. Suurimmassa osassa elinaluettaan se on erittäin yleinen ja usein runsaslukuinen, mutta harvinaistuu pohjoista kohti. Nyhäsiiveltä tunnetaan myös tilapäisiä massaesiintymisiä. Päivisin perhosia löytää lepäämästä puiden oksilta tai rungoilta teeskennellen kuollutta lehteä tai kaarnanpalaa. Naaraat aloittavat lennon illan hämärtyessä, koiraat hieman myöhemmin. Lento jatkuu joskus aamuyölle saakka. Koiraat tulevat valolle helposti, naaraat vain harvoin. Käsiteltäessä perhonen tekeytyy kuolleeksi.


title: Nyhäsiipi

text: Naaras munii lehtien alapinnoille, lähelle reunaa yksitellen tai pieninä ryhminä yhteensä 250–350 munaa. Toukat kuoriutuvat reilua viikkoa myöhemmin ja elävät aluksi ryhmissä, mutta myöhemmin yksinään. Vaikka useimmat toukista elävätkin latvustoissa, niitä on helppo löytää myös alemmilta oksilta. Lepoasennossa toukan molemmat päät ovat irti alustasta. Häirittynä toukka taivuttaa päänsä voimakkaasti taaksepäin selkää vasten ja ojentaa kirkkaanpunaiset rintajalkansa ulospäin. Ensimmäisen sukupolven toukat ovat täysikasvuisia elokuun alussa, toisen syys-lokakuun vaihteessa. Pohjoisessa ainoan sukupolven toukat saavuttavat täysikasvuisuuden heinä-elokuun vaihteessa. Toukat koteloituvat maahan lehtien väliin, karikkeen sekaan tai maakoloon tekemäänsä kotelokoppaan. Kotelo talvehtii.


title: Nyhäsiipi

text: Toukka on polyfagi, joka elää monilla erilaisilla lehtipuilla ja pensailla.


title: Koivuposliinikas

text: Koivuposliinikas ("Pheosia gnoma") on hyvin yleinen keskikesän yöperhoslaji.


title: Koivuposliinikas

text: Siipien pohjäväri on valkoinen. Etusiiven etureunassa, lähellä siiven kärkeä on likimain siiven puoleen väliin ulottuva musta laikku ja takareuna on musta koko siiven leveydeltä. Siiven ulkoreunasta takareunaa kohti työntyy ruskea alue, joka vaalenee etureunastaan ja ulottuu siiven tyveen saakka. Etusiiven takakulmassa takareunan mustaan vyöhykkeeseen työntyy leveä, valkoinen kiilanmuotoinen täplä. Takasiivet ovat vaaleat, etureunastaan ruskeammat. Takasiiven poikki kulkee harmaa poikkiviiru, ja siiven takakulmassa on suuri, tummassa täplä. Pohjoisessa siipien pohjäväri on ruskea. Siipiväli vaihtelee koiraalla 35–47 mm ja naaraalla 40–52 mm.


title: Koivuposliinikas

text: Varsin samannäköinen laji on haapaposliinikas ("Pheosia tremulae").


title: Koivuposliinikas

text: Koivuposliinikasta tavataan Pohjois-Espanjasta Keski-Euroopan kautta Venäjälle ja edelleen Venäjän kaukoitään. Se puuttuu suurelta osin Välimeren ympäristöstä. Suomessa sitä tavataan koko maassa, mutta laji on selvästi harvinaisempi pohjoisessa. Perhoset lentävät joko kahtena sukupolvena, ensin touko-kesäkuussa ja uudelleen heinä-elokuussa tai yhtenä pitkänä sukupolvena. Hyvin lämpiminä kesinä syys-lokakuussa on tavattu jopa kolmannen sukupolven perhosia.


title: Koivuposliinikas

text: Koivuposliinikas elää lehtimetsissä, niiden laitamilla, soilla ja puutarhoiss. Se on varsin yleinen, mutta yksilömäärät vaihtelevat vuosittain jonkin verran. Perhoset lentävät illan hämärtymisestä keskiyöhön, joskus aamuyöllekin. Koiraat lentävät valolle, mutta naaraita tavataan valoilta harvoin. Päivisin ne lepäävät puiden rungoilla, joilla siipikuviointi häivyttää perhosen hahmon tehokkaasti. Viileällä säällä perhonen voi viettää useita vuorokausia leväten liikkumattomana samalla paikalla.


title: Koivuposliinikas

text: Naaras tuottaa 150–200 munaa, jotka se munii oksien kärkiosiin. Nuoret toukat elävät ryhmissä, vanhemmat yksittäin, yleensä korkealla latvustoissa. Toukka oleskelee lehden reunalla, josta sitä on vaikea havaita. Toukat ovat täysikasvuisia syyskuussa jolloin ne kehräävät harmaankotelokopan ja koteloituvat sen sisään. Kotelo talvehtii, usein kaksi kertaa.


title: Koivuposliinikas

text: Toukka elää koivuilla ("Betula").


title: Brian Bowles

text: Brian Bowles (s. 22. kesäkuuta 1980) on yhdysvaltalainen vapaaottelija.


title: Brian Bowles

text: Kääpiösarjassa () otteleva Bowles aloitti vapaaotteluammattilaisena vuonna 2006 ja siirtyi vuonna 2007, kolmen voitokkaan ottelun jälkeen, World Extreme Cagefighting -organisaatioon (WEC). Voitettuaan neljä ensimmäistä WEC-otteluaan, vuonna 2007 Charlie Valencian takakuristuksella ja Marcos Galvãon tyrmäyksellä sekä vuonna 2008 Damacio Pagen ja Will Ribeiron molemmat giljotiinikuristuksella, hän sai mahdollisuuden otella organisaation mestaruudesta. Ottelun hallitsevaa kääpiösarjan mestaria Miguel Torresia vastaan oli alun perin määrä tapahtua huhtikuussa 2009 olleessa WEC 40 -tapahtumassa, mutta Bowles joutui vetäytymään ottelusta selkävamman vuoksi. Ottelu Torresia vastaan tapahtui lopulta elokuussa 2009 olleessa WEC 42 -tapahtumassa, jossa Bowles voitti mestaruuden ensimmäisen erän tyrmäyksellä.


title: Brian Bowles

text: Bowles puolusti mestaruuttaan maaliskuussa 2010 Dominick Cruzia vastaan, mutta kärsi tappion teknisellä tyrmäyksellä. Hän mursi ottelussa oikean kätensä, minkä vuoksi ottelu keskeytettiin kahden erän jälkeen. Cruz-ottelun jälkeen Bowlesin oli seuraavaksi määrä otella marraskuussa 2010 Wagnney Fabianoa vastaan, mutta hän joutui vetäytymään ottelusta loukkaantumisen vuoksi.


title: Brian Bowles

text: Bowles on otellut vuodesta 2011 Ultimate Fighting Championshipissä (UFC), kun WEC fuusioitiin UFC:hen. Oltuaan ottelematta lähes vuoden, hän otteli maaliskuussa 2011 toisen kerran urallaan Damacio Pagea vastaan. Hän voitti ottelun samalla tavalla ja samassa ajassa kuin heidän ensimmäisellä kohtaamiskerrallaan, giljotiinikuristuksella kolmessa ja puolessa minuutissa. Bowles voitti myös toisen UFC-ottelunsa, heinäkuussa 2011 käydyn ottelun Takeya Mizugakia vastaan, minkä jälkeen hän pääsi ottelemaan mahdollisuudesta päästä UFC:n mestaruusotteluun Dominick Cruzia vastaan. Hän kuitenkin hävisi marraskuun 2011 UFC 139 -tapahtumassa Urijah Faberille. Hän luovutti ottelun toisessa erässä giljotiinikuristuksen vuoksi.


title: Brian Bowles

text: Faberille kärsimänsä tappion jälkeen Bowles oli ottelematta puolitoista vuotta, mihin olivat syynä muun muassa selkävammat. Hän kohtasi neljännessä UFC-ottelussaan toukokuun 2013 UFC 160 -tapahtumassa George Roopin. Bowles sai ensimmäisessä erässä Roopin kaatumaan oikean käden lyönnillään ja pääsi yrittämään giljotiinikuristusta. Hän kuitenkin hävisi ottelun teknisellä tyrmäyksellä toisessa erässä.